title: Kansansota

text: Italian yhdistymisen ajan itsenäisyyssodissa 1800-luvulla Sardinian-Piemonten puolella taistellut Giuseppe Garibaldi nähtiin kansalaisarmeijoiden johtajana, joka kävi sotaa Italian yhdistämisen puolesta. Sardinian kuninkaan Viktor Emanuel II:n nähtiin käyneen puolestaan "kuninkaallista sotaa". Armeijoiden varustuksessa oli suuria eroja; kuninkaallinen armeija oli varustautunut uudenaikaisin asein ja sen sotilaat pukeutuivat näyttäviin univormuihin, kun Garibaldin joukot koostuivat köyhistä ja huonosti varustetuista vapaaehtoisista. Garibaldi kävi irrallista sotaa vuonna 1848, jolloin häntä tukemaan asettunut Giuseppe Mazzini julisti:""Kuninkaallinen sota on ohitse; kansansota on alkanut"". Tämä rinnakkaisasettelu synnytti käsitteen "kuninkaallinen sota ja kansansota" ("Guerra regia e guerra di popolo") Italian historiografiaan. Myöhemmin Garibaldin vapaaehtoisten yhdenmukaisena asusteena olivat univormun virkaa toimittavat punaiset paidat, jotka antoivat hänen kansanarmeijalleen sen kutsumanimen. Punapaitoina tunnettu vapaaehtoisarmeija kasvoi ajoittain kymmenien tuhansien kokoiseksi, mutta sotaretken Sisiliaan hän aloitti vain noin tuhannen miehen voimin. Saarella hänen armeijaansa liittyi lisää paikallisia vapaaehtoisia. Kansan tukema Garibaldi onnistui lopulta valloittamaan Sisilian ja koko Molempain Sisiliain kuningaskunnan alueen.


title: Kansansota

text: 1900-luvulla Kiinan puhemies ja vallankumousjohtaja Mao Zedong kehitti kansansodasta oman sotilaallis-poliittisen doktriininsa, jonka vuoksi termi liitetään nykyisin usein kommunistisiin vallankumoustaisteluihin. Maon kansansotaopin (myös nimellä "pitkitetty kansansota") mukaan kansansota on massojen sotaa. Sen onnistumisen tärkein edellytys on kansan tuen saavuttaminen ja säilyttäminen, jolloin vastustajan armeija voidaan houkutella syvälle vihamielisen alueen sisään, jossa paikalliset asukkaat voivat näännyttää vastustajan sissi- ja liikkuvan sodankäynnin keinoin.


title: Suomen euroviisukarsinta 2000

text: Suomen euroviisukarsinta 2000 oli kilpailu, jossa valittiin Suomen edustaja vuoden 2000 Eurovision laulukilpailuun. Kilpailu pidettiin kutsukilpailun ja avoimen kilpailun yhdistelmänä, ja yhteensä Yleisradio vastaanotti 211 ehdokasta. Näistä 12, kuusi avoimesta sävellyskilpailusta ja kuusi kutsukilpailusta, valittiin alkukarsintaan. Alkukarsinta lähetettiin vain radiosta, ja kuulluista kappaleista kuuntelijat saivat äänestää suosikkiaan joko puhelinäänestyksellä tai postikorttiäänestyksellä. Jatkoon pääsi kuusi eniten ääniä saanutta kappaletta.


title: Suomen euroviisukarsinta 2000

text: Jatkoon valittuja kappaleita soitettiin neljänä peräkkäisenä lauantaina YLE TV1:n musiikkiohjelmassa Hotelli Sointu, kolmessa ensimmäisessä kaksi kappaletta ja neljännessä kertaus kaikista kappaleista. Neljännen lähetyksen myötä avattiin myös puhelinäänestys, joka kesti viikon ajan karsinnan finaaliin asti.


title: Suomen euroviisukarsinta 2000

text: Finaali pidettiin lauantaina 12. helmikuuta Helsingissä Hotelli Lordin ravintolassa ja televisioitiin suorana YLE TV1:ssä kello 22.05–23.05. Kilpailun voittajan valitsivat yhdessä puhelinäänestäjät ja kymmenhenkinen asiantuntijaraati. Puhelinäänestyksen tulokset muutettiin pisteiksi kaavalla 60-50-40-30-20-10, minkä lisäksi jokainen tuomari järjesti kappaleet mielestään paremmuusjärjestykseen ja pisteytti ne kaavalla 6-5-4-3-2-1. Kilpailun lopputulos oli kuitenkin kohuttu, sillä voittaja ei ollut kummankaan äänestyksen ensimmäinen. Puhelinäänestyksen voitti Nightwish ja asiantuntijaraadin äänestyksen Nylon Beat. Yhteenlasketuissa tuloksissa voittaja oli kuitenkin Nina Åstrom.


title: Suomen euroviisukarsinta 2000

text: Puhelinäänestyssarakkeessa on suluissa kunkin kappaleen saamat puhelin- ja postikorttiäänet yhteenlaskettuna.


title: Atun kartano

text: Atun kartano on Atun saarella Paraisissa sijaitseva kartano. Atun rälssikartano on mainittu kirjallisissa lähteissä jo 1400-luvulla.


title: Atun kartano

text: Kartanopihan vanhimmat, punamullatut rakennukset ovat 1700-luvulta. Kartanon talouskeskukseen kuuluu mm. slagitiilisiä talousrakennuksia sekä kuonatiilistä rakennettuja ulkorakennuksia.


title: Atun kartano

text: Kartanon mailta louhittiin mm. rautamalmia 1840-luvulla, ja 1872 alueelle perustettiin höyrysaha. Kartanon alueella on toiminut myös tiiliruukki, hiilenpolttouuni ja meijeri. 1900-luvulla kartanolla oli myös oma sähkölaitos sekä mylly. Sahan toiminta lakkautettiin vuonna 1951, ja saaren etelärannalla sijainnut suursaha purettiin. Jäljellä on sahalaitoksen tiilinen voima-asema sekä sahakoneiden perustuksia. Sahan ajoilta on säilynyt lisäksi kaksi suurta työväen asuntokasarmia sekä pienempiä työväen asuntoja.


title: Eero Valkonen

text: Eero Valkonen on turkulainen rumpali ja kulttuuritutkija. Hän teki filosofian lisensiaatintyönsä kulttuurihistoriasta Turun yliopistossa vuonna 1997 aiheenaan jääkiekko viihdeliiketoimintana.


title: Eero Valkonen

text: Valkosen muusikonura alkoi joulukuussa 1970 Puolalanmäen yhteislyseon puurojuhlassa, jossa hän soitti instrumentaalista bluesia triokokoonpanolla. Tämän jälkeen hän siirtyi yhtyeseen Wälirauha. Sen jälkeen seurasivat muun muassa yhtyeet Kaamos, Kopra, Yellow, Dead End 5, The Streets, Okko Band, RA, SIG ja Ismo & Electrick Elephants. Hollannissa asuessaan 2000-luvulla Valkonen soitti kahdessa yhtyeessä. Uransa varrella hän on säestänyt muun muassa Irwiniä ja Mikko Alataloa sekä soittanut Pekka Pohjolan,Tommy Mansfieldin ja Vesa-Matti Loirin kanssa jameissa.


title: Livry-Gargan

text: Livry-Gargan on Ranskan kunta Pariisin koillisella esikaupunkivyöhykkeellä noin 12 kilometriä Pariisin keskustasta itäkoilliseen. Se sijaitsee Île-de-Francen hallintoalueella Seine-Saint-Denis’n departementissa Le Raincyn arrondissementissa. Vuoden 2012 väestölaskennan mukaan Livry-Garganissa oli 42 699 asukasta.


title: Livry-Gargan

text: Vuonna 1869 Livry-Garganin, Gagnyn ja Clichy-sous-Bois’n kuntien alueista erotettiin osat, joista muodostettiin oma Le Raincyn kunta. Se sijaitsee Livry-Garganin lounaispuolella. Livry-Garganin muut naapurikunnat ovat pohjoisessa Sevran, koillisessa Aulnay-sous-Bois, idässä Coubron ja Vaujours sekä etelässä Clichy-sous-Bois.


title: Livry-Gargan

text: Livry-Garganissa ei ole Pariisin metron, RER:n eikä muiden junien asemia. Lähin asema on RER-linjan B asema Sevran-Livry naapurikunta Sevranissa pari kilometriä Livry-Garganin keskustasta pohjoiseen.


title: Sevran

text: Sevran [səvʁɑ̃] on Ranskan kunta Pariisin koillisella esikaupunkivyöhykkeellä noin 17 kilometriä Pariisin keskustasta koilliseen. Se sijaitsee Île-de-Francen hallintoalueella Seine-Saint-Denis’n departementissa Le Raincyn arrondissementissa. Vuoden 2012 väestölaskennan mukaan Sevranissa oli 49 442 asukasta.


title: Sevran

text: Sevranin naapurikunnat ovat pohjoisessa ja idässä Villepinte, etelässä Livry-Gargan, lounaassa Vaujours ja lännessä Aulnay-sous-Bois.


title: Sevran

text: Sevranissa on RER-linjan B asemat Sevran-Beaudottes ja Sevran-Livry sekä pikaraitiotielinjan T4 asemat Rougemont-Chanteloup ja Freinville-Sevran.


title: Sevran

text: Vuonna 2013 yli puolet Sevranin asukkaista oli maahanmuuttajataustaisia, peräisin etenkin Algeriasta, Marokosta ja muualta Afrikasta. The Economist -lehden mukaan Sevran on yksi Pariisin metropolialueen köyhimmistä alueista, jonka asukkaista 36 prosenttia elää köyhyysrajan alapuolella ja 75 prosenttia yhteiskunnan tukemissa asunnoissa.


title: Battle of the Damned

text: Battle of the Damned on vuonna 2013 suoraan DVD:lle julkaistu yhdysvaltalainen tieteistoimintaelokuva, jonka ohjasi ja käsikirjoitti Christopher Hatton. Elokuva on jatkoa vuonna 2011 ilmestyneelle "Robotropolisille".


title: Battle of the Damned

text: Virusepidemia uhkaa koko ihmiskuntaa ja palkkasotilas Max Gatling lähetetään pelastamaan teollisuusmiehen tytärtä Judea. Max kerää matkalla oman armeijansa roboteista ja eloonjääneitä selviytyäkseen tehtävästä.


title: Kansalaissota (yleistermi)

text: Kansalaissota () on yleisesti käytetty rinnakkaisnimitys sisällissodalle. Vaikka molempia termejä käytetään neutraaleina synonyymeina esimerkiksi Suomen sisällissodasta puhuttaessa, niillä on silti käsitteellisiä eroavaisuuksia. Terminä kansalaissota rajaa sodankäynnin valtion kansalaisten väliseksi, kun termi sisällissota rajaa valtion maatieteelliseksi tai poliittiseksi kokonaisuudeksi. Tällöin sisällissodan osapuoliin voi kuulua esimerkiksi muiden valtioiden sotavoimia. Professori Heikki Ylikangas onkin ehdottanut, että kansalaissodan tilalla käytettäisiin sisällissotaa silloin kun puhutaan vuoden 1918 tapahtumista Suomessa.


title: Kansalaissota (yleistermi)

text: Lisäksi termi kansalaissota liittyy yleensä olemassa oleviin kansallisiin kokonaisuuksiin, kansakuntaan ja kansallisvaltioon. Kansalaissotaan tarvitaan kansallisen identiteetin omaavat osapuolet. Niinpä esimerkiksi viikinkikansojen keskinäisten välienselvittelyjen ja valtataistelujen kohdalla ei voi puhua kansalaissodista, sillä heidän identiteettinsä perustui enemmän aseveljeyteen, perheeseen ja asuinpaikkaan kuin selvästi hahmotettavaan kiinteään kansakuntaan ja sen jäsenyyteen.


title: Kansalaissota (yleistermi)

text: Suomen kielen sana kansalaissota pohjautuu latinankieliseen alkuperäistermiin "bellum civile", jossa yhdistyvät sotaa ("bellum") ja kansalaisia koskevaa ("civilis") tarkoittavat sanat. Antiikin Roomassa sisällissotaa kutsuttiin myös nimillä "bellum domesticum" ja "bellum intestinum". "Domesticum" tarkoittaa kotimaista, kun "intestinum" tarkoittaa suolta ja suolistoa, viitateen näin sotaan, joka tapahtuu valtion sisällä, "sen sydämessä ja suolistossa".


title: Kansalaissota (yleistermi)

text: Homeros käytti ensimmäisenä kansalaissotaa tarkoittavaa termiä "polemos epidemios" (πολέμου ἐπιδημίου) 700-luvulla eaa. Sotaa tarkoittava polemos oli myös kreikkalaisessa mytologiassa sodan henkilöitymä tai ruumiillistuma, joka ei varsinaisesti kuulunut jumaliin, toisin kuin sodan jumala Ares. Myöhemmin epideemistä tarkoittamaan tullut sana "epidemios" muodostuu prepositiosta "epi" (päällä) ja substantiivista "demos" (kansa).


Ukrainan kansallinen maatalous- ja ympäristötieteiden yliopisto (NUBiP) () on ukrainalainen, erityisesti maatalous- ja ympäristötieteisiin keskittynyt yliopisto. Oppilaitos sai alkunsa vuonna 1894 ja nimenä oli vuoteen 1992 asti "Ukrainan maataloustieteellinen akatemia" () sitten vuoteen 2008 asti "Kansallinen maatalousyliopisto" (). Yliopiston pääkampus sijaitsee Kiovan eteläosissa.


title: Ukrainan kansallinen maatalous- ja ympäristötieteiden yliopisto

text: Yliopistossa on yli 40 000 opiskelijaa ja noin 600 jatko-opiskelijaa.


text: Vuoden 2014 kahdensadan ukrainalaisen yliopiston vertailussa yliopisto pisteytettiin Ukrainan 12. parhaaksi yliopistoksi (vuonna 2013 sijalla 9). Kun huomioon otettiin myös tieteelliset Scopus-siteeraukset ja espanjalainen Webometrics-yliopistoranking, listattiin yliopisto vuonna 2014 maansa 11. parhaaksi.


text: Yliopistolla on runsaasti yhteistyöyliopistoja maailman eri kolkilta.


title: Pohjoisjärvi

text: Pohjoisjärvi on Keski-Suomessa Keuruulla Kalettomalla ja Pohjoisjärven kylässä sijaitseva järvi, joka kuuluu Kokemäenjoen vesistöön.


title: Pohjoisjärvi

text: Järven pinta-ala on 312 hehtaaria eli 3,1 neliökilometriä. Se on 4,5 kilometriä pitkä ja 2,4 kilometriä leveä. Järvi sijaitsee Keurusselän itärannan tuntumassa. Järven pohjoispäässä 1,3 kilometriä pitkä Kalliolahti ja saarten takana kilometrin pitkä ja 800 metriä leveä lahtimainen järvenosa. Sen perällä jää harjun taakse pieni Kassilahti. Järven eteläpäässä sijaitsee Lahdenperä, joka jää Koiraniemen ja Koirasalmen taakse. Eteläpäästä työntyy lounaaseen Mikkolanlahti ja Puustinlahti, jossa järven luusua sijaitsee.


title: Pohjoisjärvi

text: Järvessä on laskettu olevan 9 saarta, vaikka kartasta niitä erottuu vain viisi. Niiden yhteispinta-ala on 6,1 hehtaaria, mikä on noin 1,9 % järven kokonaispinta-alasta. Saarista kaksi, Lammassaari ja Korkeasaari, on yli hehtaarin suuruisia, viisi on yli aarin ja loput kaksi ovat alle aarin kokoisia. Lammassaari on 500 metriä pitkä ja 200 metriä leveä. Sen pinta-ala on yli 3,5 hehtaaria. Korkeasaari on 200 metriä pitkä, 100 metriä leveä ja sen pinta-ala on 1,5 hehtaaria. Muita saaria ovat Vohlasaari, Koppelisaari ja Luoto.


title: Pohjoisjärvi

text: Järvi on luodattu ja siitä on julkaistu syvyyskartat. Sen tilavuus on 11,5 miljoonaa kuutiometriä eli 0,0115 kuutiokilometriä. Järven keskisyvyys on 3,7 metriä ja suurin syvyys on 14,1 metriä. Syvin kohta sijaitsee järven keskikohdassa sijaitsevan syvänteen keskellä.


title: Pohjoisjärvi

text: Järven rantaviivan pituus on 20,1 kilometriä, josta saarten rantaviivan yhteispituus on 2,7 kilometriä. Rannat ovat pääasiassa metsämaata, mutta Kalliolahdessa, Puustinlahdessa ja Lahdenperässä ulottuvat pellot rantaan asti. Kalliolahden länsirannat Mertaniemessä ovat kuuluneet Keuruun varikon varuskunta-alueeseen. Järven lounaisrannat kansanopiston Ison Kirjan leirintäalueeseen. Muuten on järven asutus haja-asutusta, joka keskittyy pohjoisessa Heinonperään ja Hirvoon, ja eteläpäässä Pohjoisjärven kylään. Rannoille on rakennettu noin 30 vapaa-ajan asuntoa. Niille tulee tiet kantatieltä 58 tai valtatieltä 23 ja yhdystieltä 6045.


title: Pohjoisjärvi

text: Järvi sijaitsee Kokemäenjoen vesistössä (vesistöaluetunnus 35) Keuruun reitin valuma-alueen (35.6) Asunnanjärven valuma-alueella (35.68), jonka Pohjoisjärven alueeseen (35.681) järvi kuuluu. Järven vedenpinnan korkeus on 109,3 metriä mpy.


title: Pohjoisjärvi

text: Järvi saa pääosan vedestään yläjuoksulta, josta pohjoisesta tulevat kaikki Asunnanjärven valuma-alueen vedet ja etelästä Letkujoen ja Huhkojärven valuma-alueen vedet. Ne laskevat Kalliolahteen Hirvonjokea eli Myllylänjokea myöten Asunnanjärvestä (256 ha) ja etelästä Piilemästä (24 ha) Letkujokea myöten Lahdenperään. Pohjoisjärven lähialueella on kolme lampea, jotka laskevat suoraan järveen. Ne ovat pohjoisesta laskeva Pykälistönlampi, Päijänteenlampi ja Virkalmpi. Järven lasku-uoma Hoskarinjoki laskee Keurusselän Pollinlahteen.


title: Sulo Vakkari

text: Sulo Vakkari (1901–1971) oli suomalainen toimittaja ja työväenperinteen tallentaja, joka varsinaiselta ammatiltaan oli kivenhakkaaja. Hän oli Suomen Kommunistisen Puolueen alkuaikojen aktiiveja, mutta tunnettiin jo 1950-luvun alkuvuosista lähtien trotskilaisena. Vuonna 1953 Vakkari julkaisi nimimerkillä "Vanha työmies" SKP:n stalinistisena pitämäänsä kansanrintamapolitiikkaa arvostelleen pamfletin "Ministerikommunistien petos". Myöhemmin hän julkaisi vuodesta 1963 lähtien trotskilaista "Luokkataistelu"-lehteä, joka ilmestyi aina Vakkarin kuolemaan saakka.


title: Sulo Vakkari

text: Hän levytti myös muutamia vanhoja työväenlauluja, joita on mukana Scandian julkaisemilla kokoelma-albumeilla "Työväen lauluja" (1969) ja "Työväen lauluja II" (1970) sekä Eteenpäin!-levymerkin kokoelmalla "Ruoskitun sävel - punakaartilaisten lauluja" (1975). Lisäksi vuonna 1966 ilmestyi EP-levy, jossa Vakkarin ohella esiintyvät Otto Pyykkönen ja Hannes Saari. Tunnetuin hänen levyttämistään kappaleista on Laukon torpparihäädöistä kertova "Laulu laukon häädöistä".


title: Sulo Vakkari

text: Vuonna 1970 Carolus Enckell ja Claes Olsson ohjasivat Vakkarista kertovan dokumentin "Luokkataistelu-lehti". Se käsitteli myös painovapautta ja kritisoi, kuinka kaupunkien järjestyssäännöt kieltävät lehtien kaupustelun kaduilla.


title: Jaakko Niinistö

text: Jaakko Niinistö (s. 1975) on Vantaan asukaspalveluista vastaava apulaiskaupunginjohtaja. Vantaan kaupunginvaltuuston valitessa asukaspalveluista vastaavaa apulaiskaupunginjohtajaa tammikuussa 2015 hän voitti virkaa siihen asti väliaikaisesti hoitaneen Heidi Nygrenin äänin 37–24. Niinistö on tekniikan tohtori ja dosentti. Hän on toiminut tutkijana Helsingin yliopiston epäorgaanisen kemian laboratoriossa.


title: Jaakko Niinistö

text: Ennen valintaansa apulaiskaupunginjohtajaksi Niinistö toimi Vantaan kaupunginvaltuuston ja -hallituksen jäsenenä sekä jälkimmäisen toisena varapuheenjohtajana. Hän oli myös perussuomalaisten valtuustoryhmän puheenjohtaja. Niinistöstä tuli ensimmäinen kunnalliseen johtovirkaan valittu perussuomalainen. Hän oli puolueen jäsen kesään 2017 asti.


title: Jaakko Niinistö

text: Jaakko Niinistön isä on Teknillisen korkeakoulun emeritusprofessori Lauri Niinistö ja veli puolustusministeri Jussi Niinistö.


title: Humalajärvi

text: Humalajärvi on järvi Toivakassa. Sen pinta-ala on 1,23 neliökilometriä, suurin syvyys 6 metriä, rantaviivan pituus 9,3 kilometriä. Järvi on lievästi rehevä. Siihen on istutettu kuhaa, järvitaimenta, siikaa, planktonsiikaa sekä järvisiikaa. Järvessä esiintyy huomattavasti sinilevää. Sen rannalla on Jyväskylän helluntaiseurakunnan leirikeskus.


title: Seppo Pirttikoski

text: Seppo Pirttikoski on Ilmajoen kunnanjohtaja. Hänet valittiin tehtävään kesäkuussa 2004, ja hän voitti vastaehdokkaansa Laila Mäkelän ja Pekka Rajalan selvin numeroin. Sitä ennen hän oli Ylihärmän kunnanjohtaja.


title: Seppo Pirttikoski

text: Pirttikoski oli Suomen Keskustan ehdokkaana vuoden 2015 eduskuntavaaleissa, joissa hän sai 3 058 ääntä mutta ei tullut valituksi.


title: Seppo Pirttikoski

text: Pirttikoski on jäänyt kiinni rattijuopumuksesta marraskuussa 2013 ja törkeästä rattijuopumuksesta lokakuussa 2016. Hän sai jälkimmäisestä Ilmajoen kunnanhallitukselta kirjallisen varoituksen.


title: Seppo Pirttikoski

text: Marraskuussa 2016 Etelä-Pohjanmaan käräjäoikeus tuomitsi Pirttikosken vuoden lähestymiskieltoon hänen häiriköityään entistä vaimoaan toistuvasti. Elokuussa 2017 kunnanjohtaja Seppo Pirttikoski tuomittiin ex-vaimon ahdistelusta.


title: Bildungshaus Wolfsburg

text: Wolfsburgin kaupunginkirjasto ja koulutuskeskus ("Bildungshaus Wolfsburg") on Saksan Ala-Saksissa olevaan Wolfsburgin kaupunkiin suunniteltu rakennus, johon tulee kaupunginkirjasto, mediakeskus, lukio ja aikuiskoulutuskeskus. Rakennuksen on suunnitellut Esa Ruskeepään toimisto, joka voitti suunnittelukilpailun. Voittajan valinta julkistettiin tammikuussa 2015.


title: Bildungshaus Wolfsburg

text: Rakennus sijoittuu Klieversbergin puiston laidalle siten, että puisto jatkuu rakennuksen sisään. Rakennuksen pinta ala on 16500 neliömetriä ja sen todennäköinen valmistumisvuosi on 2017.


title: Esa Ruskeepää

text: Esa Ruskeepää (s. 1980) on suomalainen arkkitehti, joka johtaa toimistoaan Esa Ruskeepää Architects. Toimisto on perustettu 2012. Sitä ennen Ruskeepää työskenteli Mikko Heikkisen ja Markku Komosen toimistossa.


title: Esa Ruskeepää

text: Toimiston ensimmäinen suunnitteluhanke on elokuussa 2015 Espoon Suurpeltoon valmistuva Opinmäen kansainvälinen koulu. Se on ottanut osaa useisiin kilpailuihin, eikä sillä toistaiseksi ole suoria toimeksiantoja. Toimiston kilpailuehdotus Leap sijoittui toiseksi Aalto-yliopiston Otaniemen ydinkampuksen avoimessa kansainvälisessä suunnittelukilpailussa vuonna 2013.


title: Esa Ruskeepää

text: Toimisto voitti Wolfsburgin kaupunginkirjaston ja koulutuskeskuksen Bildungshaus Wolfsburg suunnittelukilpailun tammikuussa 2015.


title: Kevin Bobson

text: Kevin Bobson (s. 13. marraskuuta 1980 Amsterdam, Alankomaat) on alankomaalainen entinen jalkapalloilija, pelipaikaltaan vasen laituri.


title: Kevin Bobson

text: Bobson pelasi Alankomaiden pääsarjassa Eredivisiessä 194 ottelua edustaen AFC Ajaxia, NAC Bredaa, Willem II Tilburgia ja NEC Nijmegeniä. Lisäksi hän pelasi yhdeksän ottelua Espanjan pääsarjassa Primera Divisiónissa RCD Espanyolin joukkueessa.


title: Easter Everywhere

text: Easter Everywhere on psykedeelinen rock-yhtye The 13th Floor Elevatorsin toinen albumi vuodelta 1967.


title: Jani Mahanen

text: Jani Mahanen (s. 12. tammikuuta 1990 Helsinki) on suomalainen jalkapalloilija, joka edustaa Nelosessa pelaavaa Toivalan Urheilijoita. Hän on pelipaikaltaan oikea laitalinkki.


title: Jani Mahanen

text: Mahanen pelasi vuosina 2011–2012 Kakkosta IF Gnistanissa yhteensä 23 ottelun verran. Vuonna 2014 hän pelasi Kuopion Palloseurassa kuusi Veikkausliiga-ottelua ja KuFu-98:ssa 17 Kakkosen ottelua. Ensiesiintymisensä pääsarjatasolla Mahanen teki 12. huhtikuuta 2014, kun KuPS hävisi vieraissa Helsingin Jalkapalloklubille 1–3.


title: Bull of the Woods

text: Bull of the Woods on psykedeelisen rockin yhtyeen The 13th Floor Elevatorsin albumi vuodelta 1969.


title: Live (13th Floor Elevatorsin albumi)

text: Live on psykedeelinen rock-yhtye The 13th Floor Elevatorsin levy vuodelta 1968.


title: Filip De Wilde

text: Filip Alfons De Wilde (s. 5. heinäkuuta 1964 Zele, Belgia) on belgialainen entinen jalkapallomaalivahti.


title: Filip De Wilde

text: De Wilde pelasi yli 20 vuotta kestäneellä ammattilaisurallaan eurooppalaisissa pääsarjoissa yhteensä 629 ottelua, joista 562 Belgian Eerste klassessa. Pisimpään hän edusti RSC Anderlechtia, jossa hän vuosina 1987–1996 ja 1998–2003 pelasi 369 liigaottelua voittaen kuusi mestaruutta, yhteensä 13 kansallisen sarjan mitalia ja lisäksi kolme kertaa Belgian cupin. De Wilde pelasi Belgian pääsarjassa myös KSK Beverenissä ja KSC Lokerenissä. Hän voitti myös Beverenissä sekä mestaruuden että cupin. Belgian pääsarjan lisäksi De Wilde pelasi 50 ottelua Portugalin Primeira Ligassa Sporting Clube de Portugalin joukkueessa ja 17 ottelua Itävallan Bundesliigassa edustaen SK Sturm Grazia.


title: Filip De Wilde

text: Belgian maajoukkueessa De Wilde pelasi vuosina 1989–1990, 1993 ja 1995–2000 yhteensä 33 ottelua. Hän oli mukana MM-kisoissa 1990, 1994 ja 1998 sekä EM-kisoissa 2000.


title: Filip De Wilde

text: Beveren:


title: Filip De Wilde

text: Anderlecht:


title: Filip De Wilde

text: Sporting CP:


title: Kyläjärvi (Eurajoki)

text: Kyläjärvi on kuivatettu järvi Satakunnassa Eurajoen Irjanteella. Entinen järvi kuului Eurajoen vesistöön ja sen alueen laskuoja Kyläjärvenoja yhtyy Eurajokeen Irjanteen yläpuolelle. Järvi kuivatettiin 1800-luvun alkupuoliskolta alkaen niityiksi, pelloiksi ja metsämaaksi, mutta nykyään se on jo Järvikylän laajaa peltoaukeaa. Järven alta jaettiin yhteensä 203 hehtaaria maata.


title: Kyläjärvi (Eurajoki)

text: Noin viiden kilometrin päässä idässä sijaitsee toinenkin Kyläjärvi, jota kutsutaan myös Kotojärveksi. Sen vesijättömaita jaettiin vuonna 1927.


title: Kyläjärvi (Eurajoki)

text: Järven eteläpuolellta kulkee hiekkaharjujen jakso, joka on ilmeisesti synnyttänyt järven taakseen tukkimalla eteläisen virtaamissuunnan. Järven kuivausuomaksi kaivettiin Kyläjärvenoja melko syvälle tämän harjumaan läpi. Osa matkasta edettiin räjäyttämällä kalliota. Kanavamainen uoma on ainakin kilometrin pituinen.


title: Kyläjärvi (Eurajoki)

text: Vuoden 1855−56 Kalmbergin kartastossa Kyläjärvi oli piirretty vielä suurena järvenä, jolla on suuri saari (Isoluoto). Siihen laski läheisen Hepojärven laskuoja. Järven luusua oli piirretty lähelle nykyistä laskuomaa ja laskuoja yhtyi Eurajokeen nykyisestä kahtaa. Kartasto ei aina ole luotettava lähde, sillä se piirrettiin käyttäen pohjatietoina pitäjänkarttoja, joita ei aina päivitetty. Kartasta saa kuitenkin hyvän käsityksen järven ulkonäöstä ja summittaisesta koosta.


title: Kyläjärvi (Eurajoki)

text: Vuoden 1934 vesijättömaan jakokartasta voidaan päätellä järven koko ja sillä sijainneet saaret kohtuullisella tarkkuudella. Jos kartaan merkityt paalutukset seurasivat entisen järven rantoja tiiviisti, voidaan järven pituudeksi mitata noin 2,5 kilometriä ja leveydeksi 850 metriä. Luoteispäässä oli pyöreän muotoinen ja 850 metriä pitkä Järvenperän lahti. Etelään työntyi 400 metriä pitkä Järvenpään lahti ja kaakkoon 400 metriä pitkä Haapalahti. Järven saaret eivät kelvanneet niittyjen pohjiksi ja ne jäivät metsäpalstoiksi. Tällaisia saaria on merkitty vesijättökarttaan ja nykyisiin karttoihin nimillä Isoluoto, Kivikari, Simonkari, Marekari, Liisankari, Samulinkari ja Pukkari.


title: Kyläjärvi (Eurajoki)

text: Järvenlaskun eri vaiheista ei ole tarkkaa tietoa, mutta ensimmäinen asiakirja siihen liittyy vuonna 1811 tehtyyn päätökseen vesijättömaan jakamisesta. Asiaa on puitu myös vuosina 1838 ja 1854. Eräs tieto varmistaa kuitenkin, että järvi olisi laskettu ennen 1841. Kahden samannimisen järven kuivattaminen voi johtaa edellä virheellisiin päätelmiin aikataulun toteutumisesta. Varsinainen järvenlaskun tehokkain vaihe lienee ollut 1840-luvun jälkeen . Koska järvenlaskun jälkeiset kuivatusmenetelmät eivät olleet yhtä tehokkaita kuin nykyään, saattoi järviallas vaatia kuivuakseen useita vuosikymmeniä ja se vaati silloinkin paljon jälkityötä. Siksi ei ole hämmästyttävää, että asia otettiin taas esille vuonna 1928.


title: Kyläjärvi (Eurajoki)

text: Viimeisen hakemuksen seurauksena koko järviallas jaettiin osakkaiden kesken. Jaettavaksi tuli yhteensä 3,1 hehtaaria peltoa, 152 hehtaaria niittyjä, 9,0 hehtaaria viljelyskelposta maata ja 37,9 hehtaaria metsämaita. Jaetuksi tuli noin 203 hetaaria.


title: Kyläjärvi (Eurajoki)

text: Vuonna 1944 Eurajoelle asutettiin karjalaisia, joista viidelle perheelle osoitettiin 10−17 hehtaarin kylmät tilat Järvikylästä. Maa oli pääasiassa niittyä ja sitä piti alkaa muokata pelloksi, mutta sen lisäksi annettiin myös metsää. Entisenä järvenpohjana se oli kosteaa ja ojitus ja pumppaaminen eivät aluksi tuottaneet toivottua tulosta kymmeneen vuoteen. Valtion avustuksilla keskinen kuivausuoma saatiin perattua ja kuiviminen alkoi.


title: Blue Cheer (albumi)

text: Blue Cheer on saman nimisen yhtyeen neljäs albumi vuodelta 1969.


title: Työttömyysvakuutus

text:
Työttömyysvakuutus on osa suomalaista sosiaaliturvajärjestelmää. Työttömyysvakuutukseen kuuluu olennaisesti työttömyysvakuutusmaksu, jolla rahoitetaan ansiosidonnaista työttömyyspäivärahaa.
Työttömyysvakuutusmaksua kerätään yhteisvastuullisesti kaikilta palkansaajilta sekä työnantajilta. Vuonna 2017 palkansaajan työttömyysvakuutusmaksu on 1,60 prosenttia. Työnantajan työttömyysvakuutusmaksu on 0,80 prosenttia palkasta, jos palkkasumma on korkeintaan 2 059 500 euroa. Sen ylittävältä osalta työttömyysvakuutusmaksu on 3,3 prosenttia palkasta. Rahaa kerätään työmarkkinaosapuolten eli maksajien hallinnoimaan työttömyysvakuutusrahastoon.


title: Työttömyysvakuutus

text:
Työttömyysvakuutusmaksusta hyötyvät lähinnä työttömyyskassaan kuuluvat, jotka ovat olleet määrätyn pituisen ajan töissä (8 ja puoli kuukautta palkkatyötä 2 vuoden ja neljän kuukauden tarkastelujakson aikana) ja saaneet riittävän suurta palkkaa (vähintään työehtosopimuksen määrittelemää minimipalkkaa).
Työttömäksi joutuessaan saa työttömyysvakuutusta myös ainoastaan, jos on ollut työttömyyskassan jäsen vähintään 6 ja puoli kuukautta.


title: Työttömyysvakuutus

text: Vähemmän koulutetut ovat keskimääräistä useammin ilman työttömyysvakuutusta, koska he eivät ole työttömyskassan jäseniä. Syyksi arvioidaan mm. informaation puutetta työttömyyskassan jäsenyyden ehdoista.


title: Työttömyysvakuutus

text: Norjassa ja Islannissa on käytössä työttömyysvakuutus, joka takaa kaikille palkansaajille saman oikeuden ansiosidonnaiseen työttömyspäivärahaan, kunhan he ovat täyttäneet työssäoloehdon.


title: Kupanitsan luterilainen seurakunta

text: Kupanitsan luterilainen seurakunta on Inkerin kirkon seurakunta Leningradin alueella Venäjällä. Sen vuonna 1861 rakennettu kirkko sijaitsee Volossovan piirin Kupanitsan kylässä lähellä Volossovan kaupunkia. Historiallisesti alue kuuluu inkerinsuomalaisten 1600-luvulta lähtien asuttamaan Inkerinmaahan.


title: Kupanitsan luterilainen seurakunta

text: Kaprion läänin Saaritsan pogostaan perustettu seurakunta mainitaan ensimmäisen kerran vuonna 1647. Patronaattioikeus, oikeus asettaa papin viran haltija, kuului pitkään von Werdenhoffin aatelissuvulle, joka rakennutti seurakuntaan kirkon ennen vuotta 1674. Vuodesta 1684 lähtien Kupanitsassa oli pedagogi eli koulumestari.


title: Kupanitsan luterilainen seurakunta

text: Kupanitsan 1600-luvulla rakennettu puukirkko korvattiin 1740-luvulla uudella puukirkolla. 1700-luvun alussa seurakunnalla oli kappeli Sosnitsan kylässä, josta sittemmin tuli venäläinen asutus. 1800-luvun alussa jumalanpalveluksia pidettiin myös talonpoikien rakentamassa Korkan kappelissa. Uusi Pyhän Johanneksen kivikirkko valmistui Kupanitsaan vuonna 1861. Se peruskorjattiin vuonna 1901.


title: Kupanitsan luterilainen seurakunta

text: Vuonna 1860 seurakuntaan kuului noin 4 200 inkerinsuomalaista. 1800-luvun lopulla seudulle muutti paljon virolaisia. Vuonna 1894 virolaisia oli seurakunnassa noin 2 000 henkeä. Vuonna 1902 he perustivat itsenäisen Teskovan seurakunnan. Kupanitsan suomalaiseen seurakuntaan kuului vuonna 1905 noin 5 400 henkeä. 1920-luvulla Kupanitsan kirkkoa käytti myös paikallinen virolainen seurakunta. Kirkollinen toiminta jatkui neuvostoaikana 1930-luvulle saakka.


title: Kupanitsan luterilainen seurakunta

text: Kupanitsan kirkko suljettiin 1938, minkä jälkeen se toimi muun muassa vankilana. Toisen maailmansodan aikana seutu oli Saksan miehittämä ja kirkko oli jälleen käytössä. Vuonna 1943 saksalaiset siirsivät miehitysalueelle jääneen suomalaisväestön Suomeen, josta heidät sittemmin palautettiin Neuvostoliittoon. Inkeriläisiä ei kuitenkaan päästetty kotiseudulleen, vaan heidät karkotettiin aluksi muualle Venäjälle. Myöhemminkin vain harva onnistui palaamaan. Monet asettuivat Karjalan tasavaltaan ja Viroon tai ovat sittemmin muuttaneet Suomeen.


title: Kupanitsan luterilainen seurakunta

text: Inkerin kirkkoon kuuluva seurakunta perustettiin uudelleen vuonna 1988. Pyhän Johanneksen kirkko kunnostettiin 1980- ja 1990-lukujen vaihteessa ja vihittiin uudelleen käyttöön. Kupanitsassa toimii myös Inkerin Liiton osasto.


title: Kupanitsan luterilainen seurakunta

text: 1900-luvun alussa Kupanitsan seurakuntaan kuului 72 kylää, joista 22 oli suomalais-venäläisiä sekakyliä:


title: Kupanitsan luterilainen seurakunta

text: Nykyään seurakunnan kylät kuuluvat Leningradin alueen Volossovan ja Hatsinan piireihin.


title: The Original Human Being

text: The Original Human Being tai (BC#5) on Blue Cheerin viides albumi vuodelta 1970.


title: Göteborgin kasvitieteellinen puutarha

text: Göteborgin kasvitieteellinen puutarha on Ruotsin Göteborgissa sijaitseva kasvitieteellinen puutarha. Se on perustettu 1900-luvun alussa. Sen ylipuutarhuriksi valittiin kesällä 2014 Anders Stålhand. Puutarha on valittu Ruotsin kauneimmaksi puistoksi vuonna 2003.


title: Göteborgin kasvitieteellinen puutarha

text: Varsinainen puutarha on kooltaan noin 40 hehtaaria ja siellä on noin 16 000 kasvilajia. Koko alue on kooltaan 175 hehtaaria, johon sisältyy myös arboretum ja suojeltuja alueita. Puutarhaan rajautuu Änggårdsbergenin luonnonsuojelualue, jota puutarha hallinnoi yhdessä Mölndalin kunnan kanssa.


title: Göteborgin kasvitieteellinen puutarha

text: Kasvihuoneissa on noin 4000 lajia ja lajiketta, joista noin 1500 on orkideoja.


title: Seven (Pocon albumi)

text: Seven on country rock-yhtye Pocon seitsemäs albumi vuodelta 1974.


title: Retba

text: Retba, toiselta nimeltään Lac Rose on järvi Senegalissa. Järven vesi on värjäytynyt vaaleanpunaiseksi mikroskooppisen "Dunaliella salina" -levän vuoksi. Järven suolapitoisuus on lähes yhtä suuri kuin Kuolleessameressä.


title: Jyri Forsström

text: Jyri Forsström (s. 6. elokuuta 1980 Helsinki) oli Elmu ry:n eli Elävän Musiikin Yhdistyksen hallituksen puheenjohtaja, Music Kickup Oy:n markkinointijohtaja sekä Jenkatehdas Oy osakas. Hän on työskennellyt musiikin ja median parissa 2000-luvun alusta, muun muassa NRJ Finland Oy:n ja SBS Finland Oy:n (nyk. SBS Discovery Media Oy) palveluksessa.


title: Timo Rotonen

text: Timo Tapani Rotonen (s. 16. heinäkuuta 1959 Pudasjärvi) on suomalainen upseeri ja kenraaliluutnantti. Hän on toiminut Puolustusvoimien sotatalouspäällikkönä Pääesikunnassa vuoden 2018 alusta. Sitä ennen hän toimi Puolustusvoimien logistiikkalaitoksen ensimmäisenä johtajana 2015–2017. Sitä edeltävissä tehtävissä hän on palvellut logistiikkapäällikkönä Pääesikunnassa, huoltopäällikkönä Maavoimien esikunnassa, esikuntapäällikkönä Puolustusvoimien/Maavoimien materiaalilaitoksen esikunnassa, komentajana Helsingin Ilmatorjuntarykmentissä, Oriveden asevarikon päällikkönä, vanhempana osastoupseerina Helsingin ilmatorjuntarykmentissä, osastopäällikkönä Ilmatorjuntakoulussa ja patterinpäällikkönä Oulun Ilmatorjuntapatteristossa.


title: Timo Rotonen

text: Rotosella on kokemusta YK:n rauhanturvatehtävissä (UNPREDEP) entisessä Jugoslavian tasavallassa Makedoniassa, jossa hän toimi Pohjoismaiden yhteisessä pataljoonassa (NORDBAT) pataljoonaupseerina sekä apulaiskomentajajana (UNTSO) Lähi-idässä.


title: Timo Rotonen

text: Rotonen valmistui Sotakorkeakoulusta vuonna 1991. Hän on opiskellut Italiassa NATO Defense Collegessa ja Yhdysvalloissa Naval Postgraduate Schoolissa. Rotonen ylennettiin prikaatikenraaliksi vuonna 2012, kenraalimajuriksi vuonna 2014 ja kenraaliluutnantiksi 2018.


title: Cantamos

text: Cantamos on country rock-yhtye Pocon kahdeksas albumi vuodelta 1974.


title: Kari Renko

text: Kari Juhani Renko (s. 23. kesäkuuta 1961, Salo) on suomalainen erikoisupseeri ja insinöörikenraalimajuri. Hän toimii Puolustusvoimien logistiikkalaitoksen apulaisjohtajana ja puolustusvoimien pääinsinöörinä. Sitä ennen hän palveli sotavarustepäällikkönä Pääesikunnassa, osasto- ja apulaisosastopäällikkönä Ilmavoimien materiaalilaitoksessa, apulaisosastopäällikkönä Ilmavoimien esikunnassa, lentoteknillisenä johtajana Karjalan lennostossa ja toimistoinsinöörinä Ilmavoimien esikunnassa.


title: Kari Renko

text: Rengon kansainväliseen kokemukseen kuuluu muun muassa apulaispuolustusasiamiehenä työskentely Yhdysvalloissa, Washington D.C:ssä vuosina 2007- 2010.


title: Kari Renko

text: Renko on koulutukseltaan diplomi-insinööri (1987). Ennen uraansa puolustusvoimissa hän toimi tutkijana Teknillisessä korkeakoulussa vuoteen 1992. Renko ylennettiin insinööriprikaatikenraaliksi ja nimitettiin puolustusvoimien pääinsinööriksi vuonna 2014. Insinöörikenraalimajuriksi hänet ylennettiin vuonna 2018.


title: Head over Heels

text: Head Over Heels on country rock-yhtye Pocon yhdeksäs albumi vuodelta 1975.


title: Rômulo (jalkapalloilija, 1990)

text: Rômulo Borges Monteiro eli Rômulo (s. 19. syyskuuta 1990 Picos, Brasilia) on brasilialainen jalkapalloilija, pelipaikaltaan puolustava keskikenttäpelaaja. Hän edustaa Brasilian Série A:ssa pelaavaa Flamengoa.


title: Rômulo (jalkapalloilija, 1990)

text: Rômulo nousi Vasco da Gaman edustusjoukkueeseen kaudella 2010 ja teki ensiesiintymisensä Brasilian pääsarjassa Campeonato Brasileiro Série A:ssa 15. heinäkuuta, kun joukkue pelasi maalittoman vierasottelun Goiásia vastaan. Hän nousi nopeasti joukkueen runkopelaajaksi pelaten ensimmäisenä kautenaan 22 ja toisena 32 pääsarjaottelua. Kaudella 2011 Vasco da Gama saavutti sarjassa hopeaa ja voitti Copa do Brasilin.


title: Rômulo (jalkapalloilija, 1990)

text: Kesällä 2012 Venäjän jalkapalloliigan Spartak Moskova hankki Rômulon kahdeksalla miljoonalla eurolla. Spartakissa hänen vastuunsa jäi kahtena ensimmäisenä kautena pienehköksi, sillä hän pelasi kaudella 2012–2013 neljä ja kaudella 2013–2014 yhdeksän liigaottelua.


title: Rômulo (jalkapalloilija, 1990)

text: Brasilian A-maajoukkueessa Rômulo teki ensiesiintymisensä vuonna 2011. Hän oli mukana kesäolympialaisissa 2012, joissa Brasilia voitti hopeaa.


title: Rômulo (jalkapalloilija, 1990)

text: Vasco da Gama:


title: Rômulo (jalkapalloilija, 1990)

text: Brasilian maajoukkue:


title: Romulo

text: Romulo/Rómulo/Rômulo-nimisiä henkilöitä ovat:


title: Neto

text: Neto on muun muassa seuraavien henkilöiden sukunimi:


title: Autoilun verotus Suomessa

text: Autoilun verotus Suomessa tarkoittaa Suomessa autoilusta perittäviä veroja. Autoilusta peritään useita veroja. Tällaisia veroja ovat autovero, ajoneuvovero ja liikennepolttoaineiden sisältämä polttoainevero. Lisäksi autoiluun liittyvät käyttövoimavero ja liikenne- ja autovakuutusten sisältämä vakuutusmaksuvero. Autoista ja liikennepolttoaineista peritään lisäksi arvonlisäveroa. Liikennevakuutus on Suomessa pakollinen vakuutus.


title: Autoilun verotus Suomessa

text: Valtiovarainministeriö arvioi kerättävän 4,5 miljardia euroa vuodessa erilaisista autoiluun liittyvistä veroista. Autoalan Tiedotuskeskuksen mukaan valtio kerää lähes 8,0 miljardia euroa vuodessa autoilusta, kun laskelmassa on huomioitu mm. autoista ja liikennepolttoaineista perittävä arvonlisävero. Valtiovarainministeriön arvion mukaan bensiini-, diesel- ja korvaavien biopolttoaineiden valmisteveroina kerätään yhteensä noin 2,7 miljardia euroa vuodessa. Verojen osuus litrassa 95E10-bensiiniä on hieman yli 80 senttiä.


title: Autoilun verotus Suomessa

text: Vuonna 2014 liikenneverkolle osoitettiin valtion budjetissa 1701 miljoonaa euroa, josta valtion omistaman liikenneverkon ylläpitoon esitettiin 1061 miljoonaa euroa. Tämän lisäksi aikaisemmin päätettyjen hankkeiden toteuttamiseen varattiin 378 miljoonaa euroa. Ilta-Sanomissa vuoden 2014 alussa julkaistun jutun mukaan suurin osa autoilijoiden maksamista veroista kuluu muualla kuin liikenteen hyväksi. Suomessa autoilusta kannettavia veroja ei ole korvamerkitty. Autoalan Tiedotuskeskuksen mukaan tieliikenteen ja auton hankinnan verotus on Suomessa korkea.


title: Autoilun verotus Suomessa

text: Liikenneviraston vuonna 2012 julkaiseman Liikennejärjestelmän tuet-raportin mukaan kuitenkin: Kustannusvastaavuustarkasteluista nähdään, että tieliikenteen verotuksen yleisesti suureksi mielletty ylijäämä kutistuu merkittävästi kun tarkasteluun lisätään infrastruktuurikulujen ja ulkoisten kustannusten ohella tieliikenteeseen kohdentuvat tuet. Samoin myös muiden liikennemuotojen ja infrastruktuurien ylijäämä muuttuu alijäämäksi tai alijäämät kasvavat. On kuitenkin huomattava, että tuet-raportissa mainituista tukien muodoista merkittävimmät ovat polttoaineverotuksen verotuet, julkisen liikenteen suorat tuet sekä yksityisautoilun ja julkisen liikenteen käytön verotuet, jolloin ministeriössä lasketaan mm. aluepolitiikan aiheuttamat tukikustannukset sekä julkisen liikenteen tukeminen autoilun kustannuksiksi.


title: Hossa (täsmennyssivu)

text: Hossa voi tarkoittaa ainakin seuraavia:


title: The Monkees (albumi)

text: The Monkees on The Monkees:in ensimmäinen albumi vuodelta 1966.


title: Giulio Cesare contro i pirati

text: Giulio Cesare contro i pirati (”Julius Caesar vastaan merirosvot”) on vuonna 1962 valmistunut elokuva. Tyylilajiltaan historia-aiheista peplumia edustavan elokuvan on ohjannut Sergio Grieco. Sen pääosia esittävät Gustavo Rojo, Abbe Lane ja Gordon Mitchell.


title: Giulio Cesare contro i pirati

text: Elokuva perustuu löyhästi tositapahtumaan, jossa Julius Caesar joutui kilikialaisten merirosvojen vangiksi.


title: Giulio Cesare contro i pirati

text: Ylimyspuolueen johtajan Sullan vainoama Caesar pakenee ystävänsä Publiuksen kanssa Bithyniaan. Sen kuningas Nikomedes antaa hänen orjakseen merirosvo Hamarin rakastajattaren Plautian, jonka Caesar vapauttaa. He lähtevät laivalla Rodokselle mukanaan konsuli Valerius Torquatuksen tytär Quintilia. Hamar kaappaa laivan, mutta Plautian väliintulo säästää Caesarin ja hänen ystäviensä hengen. Publius lähetetään Roomaan hakemaan lunnaita Caesarin vaimolta Cornelialta. Nikomedesin sotapäällikkö Edom ryöstää lunnaat, mutta Plautia auttaa Caesaria pakenemaan. Caesar ja Valerius Torquatus kukistavat merirosvot ja Caesar palaa Roomaan, jossa Sulla on sillä välin kuollut.


title: Giulio Cesare contro i pirati

text: "Giulio Cesare contro i pirati" on kuvattu Dyaliscope-laajakangastekniikalla Eastmancolor-väreissä Incomin studiolla Roomassa sekä Dalmatian rannikolla Jugoslaviassa. Se on kömpelösti toteutettu historiaseikkailu, jonka heikkoa käsikirjoitusta ja näyttelijäsuorituksia kompensoivat Gordon Mitchellin sekä Abbe Lanen ja elokuvan muiden naisten ulkoiset avut. Elokuva tuotti Italiassa vaatimattomat 209 miljoonan liiran pääsylipputulot.


title: Here Are the Sonics

text: Here Are the Sonics on garage rock yhtye The Sonicsin debyyttilevy vuodelta 1965.


title: Vakuutusmaksuvero

text: Vakuutusmaksuvero eli vakuutusvero on vakuutussopimukseen perustuvasta vakuutusmaksusta perittävä vero. Vakuutusmaksuvero on mielletty arvonlisäverotusta täydentäväksi erityiseksi kulutusveroksi. Vakuutusmaksuveron verokanta on 24 prosenttia eli vastaava kuin arvonlisäveron yleinen verokanta.


title: Neto (jalkapalloilija)

text: Norberto Murara Neto eli Neto (s. 19. heinäkuuta 1989 Araxá, Brasilia) on brasilialainen jalkapallomaalivahti. Hän edustaa kaudella 2015–2016 Italian Serie A:n Juventusta.


title: Neto (jalkapalloilija)

text: Neto teki ensiesiintymisensä pääsarjatasolla Brasilian Campeonato Brasileiro Série A:ssa 16. elokuuta 2009, kun hänen seuransa Atlético Paranaense voitti Grêmio Baruerin kotonaan 3–0. Yhteensä hän pelasi kaudella 2009 kaksi pääsarjaottelua. Kaudella 2010 Neto nousi seuran ykkösmaalivahdiksi pelaten 34 Série A -ottelua. Tammikuussa 2011 Italian Serie A:n Fiorentina hankki hänet 3,5 miljoonalla eurolla.


title: Neto (jalkapalloilija)

text: Kaudella 2010–2011 Neto ei vielä päässyt pelaamaan Italian Serie A:ssa, ja myös kaksi seuraavaa kautta hän istui enimmäkseen vaihtopenkillä pelaten niiden aikana yhteensä kahdeksan sarjaottelua. Kaudella 2013–2014 Neto nousi Fiorentinan ykkösmaalivahdiksi pelaten 35 sarjaottelua. Fiorentina saavutti kauden aikana Italian cupin toisen sijan.


title: Neto (jalkapalloilija)

text: Heinäkuussa 2015 Juventus hankki Neton ilmaisella siirrolla 4 vuodeksi kun hänen sopimuksensa Fiorentinan kanssa umpeutui.


title: Neto (jalkapalloilija)

text: Neto oli mukana kesäolympialaisissa 2012, jossa Brasilia saavutti hopeaa.


title: Sisäinen standardi

text: Sisäinen standardi tarkoittaa analyyttisessä kemiassa ainetta, jota lisätään analyysin yhteydessä sama määrä kaikkiin näytteisiin ja standardiliuoksiin. Sisäistä standardia käytetään erityisesti kromatografisissa ja spektrometrisissä analyyseissä. Tuntemattoman näytteen pitoisuus määritetään vertaamalla sisäisen standardin vastetta näytteen vasteeseen esimerkiksi kromatografiassa kromatogrammissa standardin ja analyytin aiheuttamien piikkien pinta-alaa vertaamalla. Sisäistä standardia käyttämällä voidaan menetelmän satunnaisista ja systemaattisista virheistä, esimerkiksi näytteen käsittelyn virheet, matriisihäiriöt tai laitehäiriöt, aiheuttama vääristymä korjata, koska virheet vaikuttavat samalla tavoin sekä sisäiseen standardiin että tutkittavaan analyyttiin. Käyttämällä sisäistä standardia myös rinnakkaisten näytteiden keskihajontaa voidaan pienentää.


title: Sisäinen standardi

text: Sisäinen standardin käyttö onnistuu vain silloin kuin sopiva standardi on olemassa. Sisäisen standardin tulisi käyttäytyä riittävän samankaltaisesti tutkittavan analyytin kanssa, mutta kuitenkin poiketa riittävästi, että esimerkiksi kromatografiassa sen retentio poikkeaa tutkittavasta aineesta riittävästi eli että se erottuu analyytistä. Sisäistä standardia ei myöskään saa olla jo valmiiksi tutkittavan näytteen matriisissa.


title: HMS Barle (K298)

text: HMS Barle (viirinumero K298) oli Britannian kuninkaallisen laivaston vuonna 1943 palvelukseenotettu River-luokan fregatti, joka palveli toisessa maailmansodassa.


title: HMS Barle (K298)

text: Alus tilattiin 30. syyskuuta 1941 Montrealista Kanadasta Canadian Vickersiltä Yhdysvalloille luovutettavana partioaluksena "PG103". Sen köli laskettiin 6. lokakuuta ja alus laskettiin vesille 26. syyskuuta 1942. Alus valmistui 30. huhtikuuta 1943. Ei ole tiedossa laskettiinko alus vesille kastettuna "HMS Barleksi", mutta valmistuessaan se oli luovutettu Britannian kuninkaalliselle laivastolle.


title: HMS Barle (K298)

text:
Alus liitettiin Britteinsaarille saavuttuaan ja varustamisen päätyttyä 5. saattajaryhmään heinäkuussa 1943 suojaamaan Atlantin saattueita. Alus siirrettiin brittiläiseen Tyynenmeren laivastoon vuoden 1944 lopulla ja se saapui Sydneyyn Australiaan tammikuussa 1945.
Alus palasi vuoden 1945 lopulla Britteinsaarille, jossa se poistettiin palveluksesta. Alus siirrettiin Yhdysvaltoihin, jossa se palautettiin Yhdysvaltain laivastolle 27. helmikuuta 1946. Myöhemmin alus romutettiin.


title: Snooker-kausi 2014–2015

text: Snookerin ammattilaiskausi 2014–2015 alkoi 10.–21. toukokuuta 2014 järjestetyllä Q School-turnauksella, josta oli viimeinen mahdollisuus ansaita pelioikeus alkavalle kaudelle.


title: Hinterzarten

text: Hinterzarten on matkailukohteena tunnettu kunta lounaisessa Saksassa Baden-Württembergin osavaltiossa.


title: Hinterzarten

text: Hinterzarten sijaitsee keskellä Schwarzwaldia eli Mustaametsää. Sen asukasluku oli vuonna 2012 2 453 ja sen pinta-ala on 33,37 neliökilometriä.


title: Hinterzarten

text: Hinterzarten on tunnettu talviurheilukaupunki. Siellä sijaitsee muun muassa nelimäkinen mäkihyppykeskus sekä monia muita urheilukeskuksia. Pohjoismaisten hiihtolajien nuorten MM-kilpailut järjestettiin tammikuussa 2010 Hinterzartenissa. Hinterzartenista on kotoisin monia menestyneitä mäkihyppääjiä, kuten muun muassa olympiavoiton saavuttaneet Dieter ja Georg Thoma sekä Sven Hannawald.


title: Suojaosa

text: Suojaosa tarkoittaa ainakin seuraavia asioita:


title: Lex Immers

text: Alexander Ricard "Lex" Immers (s. 8. kesäkuuta 1986 Haag) on alankomaalainen jalkapalloilija, joka edustaa Eredivisiessä pelaavaa Feyenoord Rotterdamia. Pelipaikaltaan oikeajalkainen Immers on hyökkäävä keskikenttäpelaaja.


title: Lex Immers

text: Immers debytoi kasvattajaseuransa ADO Den Haagin edustusjoukkueessa Alankomaiden toiseksi korkeimmalla sarjatasolla elokuussa 2007. Kauden 2007-2008 jälkeen seura nousi Eredivisieen ja Immers teki pääsarjadebyyttinsä syyskuussa 2008 De Graafschapia vastaan. Avausmaali Eredivisiessä syntyi saman vuoden lokakuussa FC Volendamia vastaan. Immers edusti ADO Den Haagia vuoteen 2012 asti tehden parhaimmalla kaudellaan eli kaudella 2011-2012 Eredivisiessä kahdeksan maalia.


title: Lex Immers

text: Heinäkuussa 2012 Immers siirtyi kasvattajaseurastaan Eredivisien perinneseuraan Feyenoord Rotterdamiin. Debyytti seuran paidassa Eredivisiessä tapahtui elokuussa 2012 FC Utrechtia vastaan ja avausmaali syntyi vielä samassa kuussa Heracles Almeloa vastaan. Ensimmäisellä kaudellaan seurassa Immers pelasi 32 ottelua, joissa syntyi 12 maalia. Toisella kaudellaan eli kaudella 2013-2014 maaleja tuli saman verran, mutta otteluita yksi enemmän. Myös kaudella 2014-2015 Immers on kuulunut seuran avainpelaajiin.


title: Cafe Regatta

text: Cafe Regatta on kahvila Helsingin Töölössä. Kahvilarakennus on pieni punainen hirsimökki, joka on sijainnut samalla paikalla Merikannontiellä, Taivallahden rannalla, jo 120 vuotta. Lähistölä on useita nähtävyyksiä, kuten Sibelius-monumentti, Soutustadion, joka rakennettiin Helsingin olympialaisia varten, sekä vanha Pauligin huvila. Kahvilamökki onkin alkujaan Pauligin kahvisuvun kalastusvaja 1800-luvun lopulta.


title: Cafe Regatta

text: Cafe Regatta on sisätiloiltaan pieni, mutta asiakaspaikkoja on sään salliessa lisää kahvilan terassilta, josta levittäytyy merinäkymä. Kahvilan terasseineen on omistaja koristellut omaperäisesti erilaisin käyttöesinein ja kyltein.


title: Cafe Regatta

text: Kahvilan terassilla on nuotiopaikka makkaran paistamista varten. Kahvilatuotteiden lisäksi Regatan valikoimiin kuuluu välinevuokrausta. Kesäkaudella kahvilalta voi vuokrata käyttöönsä kanootin, kajakin, soutuveneen tai SUP-laudan.


title: Cafe Regatta

text: Kahvila Regatta on mainittu erilaisilla Helsinkiä esittelevillä matkailusivustoilla, siksi siellä käy paikallisten lisäksi myös turisteja. TripAdvisor-palvelussa kahvila on saanut lukuisia arvosteluja ja korkeat 4,5/5 tähteä. Regatta voitti myös City-lehden suuressa ravintolaäänestyksessä 2014 kaupungin parhaan kahvilan tittelin.


title: Eva Pinkelnig

text: Eva Pinkelnig (s. 27. toukokuuta 1988 Dornbirn) on itävaltalainen mäkihyppääjä. Seuratasolla Pinkelnig edustaa SK Kehlegg-Vorarlbergiä.


title: Eva Pinkelnig

text: Pinkelnig sijoittui kahdeksanneksi Falunin MM-kilpailuissa 2015.


title: Eva Pinkelnig

text: Pinkelnig debytoi mäkihypyn maailmancupissa joulukuussa 2014 Lillehammerissa normaalimäen kilpailussa. Hän sijoittui tuolloin sijalle 15 ja saavutti heti ensimmäiset maailmancupin pisteensä. Kymmenen parhaan joukkoon hän sijoittui ensimmäisen kerran oltuaan viides Sapporossa tammikuussa 2015. Ensimmäisen palkintosijansa hän saavutti oltuaan kolmas Nižni Tagilissa joulukuussa 2015.


title: Eva Pinkelnig

text: Continental Cupissa Pinkelnig on sijoittunut parhaimmillaan toiseksi Notoddenin kilpailussa joulukuussa 2014.


title: Cameron Richardson

text: Cameron Richardson (s. 11. syyskuuta 1979 Baton Rouge, Louisiana) on yhdysvaltalainen näyttelijä ja malli.


title: Cameron Richardson

text: Richardson tunnetaan näyttelijänä parhaiten roolistaan televisiosarjassa "Harper’s Island" ja ääninäyttelijänä elokuvassa "Alvin ja pikkuoravat".


title: Corsiaceae

text: Corsiaceae on siemenkasviheimo koppisiemenisten Liliales-lahkossa, johon sen lisäksi kuuluvat heimot Campynemataceae, Petermanniaceae, myrkkyliljakasvit (Colchicaceae), inkaliljakasvit (Alstroemeriaceae), Melanthiaceae, punahuppukasvit (Philesiaceae), Rhipogonaceae, sarsaparillakasvit (Smilacaceae) ja liljakasvit (Liliaceae).


title: Corsiaceae

text: Corsiaceae-kasvit ovat lehtivihreättömiä, sienijuuren varassa eläviä, juurakollisia tai tyvimukulallisia ruohoja. Lehdet ovat kierteisesti tai kahdessa rivissä, silposuonisia ja umpituppisia. Kukat sijaitsevat yksittäin varsipäätteisesti ja ovat vastakohtaisia. Kehälehdet ovat kookkaita, ulomman kiehkuran keskimmäinen lehti muodostaa huulen. Sikiäin on kehänalainen, siinä on laitaistukat, ja vartalo on lyhyt tai puuttuu, vaihtelevassa määrässä haaraton. Kussakin emilehdessä on paljon siemenaiheita. Siemenaiheissa on pitkä varsi (funikulus). Hedelmä avatutuu sivultaan kolmeksi liuskaksi ja eroaa istukoista tai kärjestä. Siemenet ovat vähäpätöisiä, ja niissä on erilaistumaton alkio.


title: Corsiaceae

text: Suvussa "Corsia" heteet ovat tyveltään kasvaneet kiinni emiön vartaloon, jolloin muodostuu siitintukuksi eli gynostemiumiksi nimitetty rakenne. Lajilla "C. dispar" toimivia heteitä on viisi, huulen kanssa kohdakkainen hede on muuttunut joutoheteeksi.


title: Corsiaceae

text: Heimon kasvit ovat kotoisin Etelä-Kiinasta, Etelä-Amerikan eteläosasta, Uudesta-Guineasta ja Australiasta.


title: Corsiaceae

text: Corsiaceae-heimossa on kolme sukua ja 30 lajia. Suvut ovat: "Arachnitis" Phil. ja "Corsia" Becc.


title: Giánis Varoufákis

text: Giánis Varoufákis (, s. 24. maaliskuuta 1961 Ateena) on kreikkalais-australialainen taloustieteilijä, entinen Syriza-puolueen listoilta sitoutumattomana Kreikan parlamenttiin noussut poliitikko, ja nykyinen yleiseurooppalaisen demokraattisia uudistuksia vaativan kansanliike DiEM25:n johtohahmo.


title: Giánis Varoufákis

text: Varoufákis nimitettiin Kreikan valtiovarainministeriksi pääministeri Aléxis Tsíprasin hallitukseen Syrizan voitettua vuoden 2015 parlamenttivaalit.


title: Giánis Varoufákis

text: Varoufákis oli keskeisesti mukana Kreikan velkaneuvotteluissa kansainvälisten velkojien kanssa vuoden 2015 alkupuolella. Kreikan kansanäänestyksen jälkeen heinäkuussa 2015 Varoufákis ilmoitti eroavansa hallitukselle myönteisestä tuloksesta huolimatta. Syyksi hän ilmoitti, etteivät euroryhmän neuvottelijat enää halua häntä keskustelukumppanikseen. Pari päivää aiemmin hän oli syyttänyt Kreikan velkojia terrorismista, viitaten EU:n, EKP:n ja IMF:n neuvottelutaktiikoihin ja vaatimuksiin liittyen Kreikan velkakriisin hoitamiseen. Hänen mukaansa kyseisten instituutioiden tavoitteena on ""tehdä Kreikasta varoittava esimerkki muille maille, muun muassa Espanjalle, jossa vasemmistolainen Podemos-puolue on edennyt voimakkaasti. Euroopassa tarvitaan Syrizan ja Podemosin kaltaisia puolueita, jotka suhtautuvat kriittisesti järjestelmään mutta ovat samalla Eurooppa-myönteisiä ja demokratian puolella. Meitä vihaavat väittävät meitä Euroopan vastaisiksi, mutta se ei ole totta"".


title: Giánis Varoufákis

text: Myöhemmin julkaistussa velkaneuvotteluita ja niiden ajanjaksoa käsittelevässä kirjassaan "Adults In The Room" eron syyksi valtionvarainministerin tehtävistä Varoufákis nostaa myös erimielisyydet Syriza-puolueen johdon kanssa siitä, kuinka neuvotteluja velkoja-troikan kanssa tulisi käydä.


title: Giánis Varoufákis

text: Ennen ministerinimitystään Varoufákis toimi syyskuusta 2006 Ateenan yliopiston taloustieteen professorina sekä tammikuusta 2013 lähtien vierailevana professorina Teksasin yliopistossa Austinissa.


title: Giánis Varoufákis

text: Aiemmin hän toimi pääministeri Geórgios Papandréoun neuvonantajana, mutta jätti tehtävän vastustettuaan Kreikan talouden sopeutustoimien laatua ja muotoa.


title: Giánis Varoufákis

text: Vuonna 2012 Varoufákis työskenteli videopeliyhtiö Valvelle. Varoufákisin tehtävänä oli konsultoida eri virtuaalitalouksien yhteensovittamista sekä yhteisen valuutan luomista Steam-alustalle kuuluviin pelimaailmoihin.


title: Giánis Varoufákis

text: Varoufákis on kirjoittanut useita teoksia, joista "Maailmantalouden Minotauros" on julkaistu myös suomeksi. Kirjassa hän käy läpi globaalin maailmantalouden kehityskulkua ja talouskriisejä 1900-luvun alusta vuoden 2008 kriisin jälkeiseen aikaan. Kirjan nimi viittaa 1970-luvulta vuoteen 2008 hallinneeseen globaaliin talousjärjestelmään, jossa keskiössä on Yhdysvaltojen valtiontalouden ja vaihtotaseen alijäämät yhdistyneenä ulkomaisia rahavirtoja houkuttelevaan Wall Streetin kaupankäynnin keskittymään. Kirjassaan hän kuvaa kapitalismin murtuneen talousjärjestelmänä talouskriisin myötä vuonna 2008 samaan tapaan, mitä kommunismi murtui vastaavasti Neuvostoliiton hajoamisen myötä vuonna 1991, ja nimeää nykyisen vuoden 2008 jälkeisen aikakauden "bankruptocracyksi", viitaten pankkien konkursseihin.


title: Giánis Varoufákis

text: Uusimmassa 2017 julkaistussa kirjassaan "Adults in the room" Varoufákis avaa lukijalle aikaansa Kreikan valtionvarainministerinä 2015, ja kritisoi maailmantalouden johtavia keskeisiä henkilöitä ja heidän tekemäänsä talouspolitiikkaansa tietoisen epäjohdonmukaisena suoritetuksi. Esimerkiksi Eurokriisiin liittyvistä tukipaketeista hän kirjoittaa:


title: Giánis Varoufákis

text: Helmikuussa 2016 aloitti toimintansa Varoufákis aloitteesta perustettu yleiseurooppalainen demokraattisia uudistuksia vaativa kansalaisliike DiEM25.


title: Giánis Varoufákis

text: Varoufákis kannattaa perustuloa. Hänen mielestään sitä ei voi kuitenkaan toteuttaa verottamalla työntekijöitä. Hän ei kannata perustuloa, jossa tavalliselle kansalaiselle annettava tulonsiirto perustuu toiselta kansalaiselta työtulosta verotettuun osaan. Varoufákiksen mukaan perustulo täytyy rahoittaa pääomasta ja perustulon pitää olla universaali oikeus pääomatuloon.


title: Giánis Varoufákis

text: Varoufákis on naimisissa Danái Strátoun kanssa.


title: Työttömyysturvan suojaosa

text: Työttömyysturvan suojaosa tarkoittaa rahasummaa, jonka työtön saa ansaita ilman että se vaikuttaa työttömyyspäivärahan suuruuteen. Suojaosa otettiin käyttöön vuoden 2014 alusta. Aiemmin jokainen ansaittu euro vähensi työttömyyspäivärahan määrää.


title: Työttömyysturvan suojaosa

text: Vuodesta 2014 asti suojaosa on ollut 300 euroa. Tämä tarkoittaa käytännössä sitä, että 300 euron alle jäävät kuukausitulot eivät vähennä työttömyysturvaa. Suojaosa koskee sekä peruspäivärahan saajia että ansiosidonnaista työttömyyspäivärahaa saavia henkilöitä.


title: Työttömyysturvan suojaosa

text: Suojaosan on huomattu toimivan kannustimena työnhaussa. Viranomaiset totesivat vuoden 2015 alussa perusturvan varassa olevien työttömien työnteon lisääntyneen huomattavasti. Suojaosan vaikutuksesta ansiosidonnaista työttömyysturvaa saaneiden keskuudessa ei olla vielä tutkittu.


title: Työttömyysturvan suojaosa

text: Mikäli palkkatulot ylittävät 300 euroa kuukaudessa, aletaan työttömyysturvaa sovitella ylimenevältä osalta ja käyttöön tulee soviteltu työttömyyspäiväraha. Sen jälkeen jokainen euro leikkaa työttömyysturvaa 50 senttiä.


title: Työttömyysturvan suojaosa

text: Työmarkkinatuki loppuu kokonaan jos työtön ansaitsee osa-aikatyössä tai satunnaisessa kokoaikatyössä 1700 euroa kuukaudessa bruttona työmarkkinatuen ollessa 705 euroa kuukaudessa.


title: Työttömyysturvan suojaosa

text: Työttömien keskuudessa osa-aikaisen työn vastaanottamista on osittain estänyt byrokratian pelko ja työn vastaanottamisen aiheuttama etuuksien maksuissa tapahtuva maksun viivästyminen, joka voi työttömälle olla iso ongelma. 300 euron suojaosuus ei kokonaan poista tätä ongelmaa, sillä jokaisesta myös suojaosan alittaneesta ansaitusta eurosta joutuu ilmoittamaan Kelaan, jonka jälkeen maksu viivästyy hieman.


title: Työttömyysturvan suojaosa

text: Kelan mukaan viivästystä voidaan myös estää sillä, että toimittaa Kelaan etukäteen arvion tulevasta palkkatulosta ja Kela sovittaa etuudet sen mukaisesti.


title: Gust Alonen

text: Gust Samuel Alonen (21. maaliskuuta 1877 Ruotsi – 1953 Cookin piirikunta, Illinois) oli amerikansuomalainen ammattiyhdistysaktiivi ja anarkisti. Hän tuli tunnetuksi vuonna 1919, kun hänet tuomittiin yhdessä Carl Päiviön kanssa yli neljän vuoden vankeusrangaistukseen vallankumouksellisen materiaalin levittämisestä.


title: Gust Alonen

text: Gust Alonen syntyi suomalaisille vanhemmille Ruotsissa, josta hän muutti perheensä mukana jo lapsena Suomeen. Oikeudenkäynnissä antamansa kertomuksen mukaan Alonen teki töitä jo kuusivuotiaasta lähtien ja työskenteli muun muassa sekätyömiehenä, maalarina, puuseppänä ja metsätyömiehenä. Yhdysvaltoihin hän matkusti ensimmäistä kertaa siirtolaisena vuonna 1894. Alonen teki neljän vuoden ajan metsätöitä Kaliforniassa, muutti sen jälkeen Australiaan ja palasi jälleen Pohjois-Amerikkaan 1906. Alonen työskenteli Kalifornian lisäksi New Yorkin ja Oregonin osavaltioissa, kunnes hän vuonna 1913 muutti taas lyhyeksi aikaa Australiaan. Toukokuussa 1914 hän palasi San Franciscoon ja muutti sieltä kahden vuoden kuluttua New Yorkiin, jossa Alonen oli puuseppänä ja telakkatyöläisenä.


title: Gust Alonen

text: Alonen kuului 1910-luvun alkuvuosista lähtien anarkosyndikalistiseen Industrial Workers of the World -ammattiliittoon. Amerikkalaisen feministin ja kommunistijohtajan Elizabeth Gurley Flynnin mukaan hän toimi Carl Päiviön kanssa IWW:n suomalaisen Bronxin osaston sisälle syntyneessä radikaalissa ryhmittymässä. Se halusi lakkojen ja mielenosoitusten sijaan esimerkiksi sabotaasia ja muuta suoraa toimintaa. Venäjällä pari vuotta aikaisemmin tapahtuneen lokakuun vallankumouksen johdosta viranomaiset olivat alkaneet pelätä vastaavan radikalismin kasvua myös Yhdysvalloissa. Tämän ”punaisen uhan” torjumiseksi maan hallitus aloitti työväenliikkeeseen kohdistuneita pakkotoimia, joiden kohteeksi joutuivat myös Alonen ja Päiviö. He olivat julkaisseet "Luokkataistelu"-nimistä lehteä, jonka viranomaiset katsoivat sisältävän vallankumouksellista materiaalia.


title: Gust Alonen

text: Kesäkuussa 1919 lehdistön toimintaa valvonut niin sanottu Luskin komitea teki ratsian IWW:n toimitiloihin Manhattanilla. Sen yhteydessä takavarikoitiin muun muassa Alosen ja Päiviön toimittaman lehden numeroita. Syytteen heille toi lopulta maaliskuussa 1919 julkaistu artikkeli, jossa kyseenalaistettiin rauhanomainen vallankumous. Alonen ja Päiviö pidätettiin elokuussa, ja lokakuussa käynnistyneen oikeudenkäynnin jälkeen he saivat 4–8 vuoden vankeusrangaistukset ”rikollisesta anarkismista”. Ne olivat ensimmäiset kyseisen lakipykälän mukaan New Yorkin osavaltiossa annetut tuomiot. Heitä uhattiin myös maastakarkotuksella, mutta sitä ei kuitenkaan pantu täytäntöön.


title: Gust Alonen

text: Alonen kärsi aluksi tuomiotaan Auburnin vankilassa, josta hänet myöhemmin siirrettiin Sing Singin vankilaan. Alonen vapautui vuonna 1923. Hän asettui puolisonsa Idan kanssa New Yorkin Westchesteriin perustettuun Mohegan Colony -nimiseen anarkistiseen yhteisöön, jossa asui myös puolenkymmentä muuta suomalaisperhettä ja lisäksi paikkakunnalle oli muuttanut lukuisia muita vasemmistolaisia. Alonen työskenteli kirvesmiehenä ja auttoi muun muassa rakentamaan yhteisön koulua, joka toimi espanjalaisen anarkistin Francisco Ferrerin luoman ”nykyaikaisen koulun” (Escuela Moderna) mallin mukaisesti. Hänen tiedetään olleen myös kiinnostunut luontaishoidoista ja luonnonmuokaisesta ravinnosta. Lisätienestejä Alonen hankki muun muassa toimimalla joulukuusikauppiaana.


title: Gust Alonen

text: Gust Alosen viimeisistä vuosista ei ole tarkkaa tietoa, mutta hän asui perheineen Westchesterin piirikunnan Peekskillissä. Joidenkin lähteiden mukaan Alonen olisi kuollut Illinoisin osavaltiossa vuonna 1953, mutta professori Paul Avrichin kirjoittaman historiikin mukaan hän menehtyi auto-onnettomuudessa kotikaupungissaan, jossa myös Alosen Kankaanpäästä kotoisin ollut puoliso kuoli vuonna 1982. Pariskunnan poika Elmer syntyi 1920.


title: Epätyypillinen työsuhde

text: Epätyypillinen työsuhde on virallisissa yhteyksissä kuultu termi, joka tarkoittaa muita kuin kokopäivätyötä tekevien kokoaikaisia työsuhteita. Näihin kuuluu mm. osa-aikatyö, määräaikaisen työsopimuksen perusteella tehtävä työ, kotona tehtävä työ, freelancetyö ja työvoiman vuokraukseen perustuva työ.


title: Epätyypillinen työsuhde

text: Useimmiten epätyypillisen työn perusteena on kuitenkin yritysten joustotarve. Joskus kyse on henkilöiden oma valinta olla lyhyemmissä työsuhteissa.


title: Epätyypillinen työsuhde

text:
Epätyypillisten työsuhteet ovat vähitellen vallanneet alaa ja muodostuneet yhä tyypillisemmiksi.
Alkuaan epätyypillisyys ilmaantui työmarkkinoille sillä naiset tulivat yhä enenevässä määrin työmarkkinoille. Asiaan on vaikuttanut myös toimihenkilöiden määrän lisääntyminen ja palvelusektorin laajentuminen. Myös työttömyyden lisääntyminen on lisännyt epätyyppisten työsuhteiden osuutta tarjotuista töistä.


title: Epätyypillinen työsuhde

text: Epätyypillisillä työsuhteilla pyritään lisäämään työmarkkinoiden niin sanottua joustavuutta, eli pyritään eroon työnantajapuolta rasittavista pitkistä työsopimuksista ja teetetään työtä mieluimmin vain silloin, kun se on aivan välttämätöntä. Joustotyövoiman käyttö on yleistä sekä yksityisissä yrityksissä että valtion työpaikoissa ja julkisessa hallinnossa. Yritykset joustauttavat palkkaamalla pienemmän määrän vakituista henkilökuntaa ja tarpeen vaatiessa töihin tuodaan työntekijöitä, jotka työskentelevät vain kiireisimmän kauden yli.


title: World Student Christian Federation

text:
World Student Christian Federation, WSCF, (Ylioppilaiden kristillinen maailmanliitto) on maailman vanhin kansainvälinen opiskelijaliike ja vanhin ekumeeninen järjestö. Se on perustettu vuonna 1895.
WSCF:llä on jäsenjärjestöjä yli sadassa maassa. Keskustoimisto sijaitsee Geneven lähellä Le Grand-Saconnex’ssa, Sveitsissä.


title: World Student Christian Federation

text: Suomalaisia jäsenjärjestöjä ovat Suomen Kristillinen Ylioppilasliitto, SKY, ja Ortodoksisen Opiskelijaliitto (OOL).


title: World Student Christian Federation

text:
Suomalaisia
Muita


title: Marcelo Silva

text: Marcelo Andrés Silva Fernández (s. 21. maaliskuuta 1989 Mercedes, Uruguay), joka tunnetaan paremmin nimellä Marcelo Silva, on uruguaylainen jalkapalloilija. Tällä hetkellä hän pelaa Las Palmasin joukkueessa ja on edustanut 11 kertaa Uruguayta alle 20-vuotiaiden maajoukkueessa.


title: Marcelo Silva

text: Espanjan La Ligaan UD Almerían joukkueeseen kotimaastaan Uruguaysta Silva siirtyi 2010 ja hän pelasi siellä aina vuoteen 2014 asti. Käyden kuitenkin pelaamassa vuokralla kotimaassaan 2012 Club Atlético Peñarol joukkueessa.


title: Le Raincy

text: Le Raincy () on Ranskan kunta Pariisin koillisella esikaupunkivyöhykkeellä noin 13 kilometriä Pariisin keskustasta itäkoilliseen. Se sijaitsee Île-de-Francen hallintoalueella Seine-Saint-Denis’n departementissa ja on Le Raincyn arrondissementin prefektuuri. Vuoden 2012 väestölaskennan mukaan Le Raincyssä oli noin 14 tuhatta asukasta. Kunta on ympäröiviä kuntia pienempi, mutta sen merkitystä kasvattavat muun muassa sen alueelle sijoittuneet monet koulut.


title: Le Raincy

text: Le Raincyn kunta muodostettiin vuonna 1869 osista Livry-Garganin, Clichy-sous-Bois’n ja Gagnyn kuntia. Le Raincyn naapurikunnat ovat luoteessa Livry-Gargan, koillisessa Clichy-sous-Bois, kaakossa Gagny, etelässä Villemomble ja lännessä Les Pavillons-sous-Bois.


title: Le Raincy

text: Le Raincyssa on RER-linjan asema Le Raincy – Villemomble – Montfermeil.


title: Tsíprasin I hallitus

text: Tsíprasin I hallitus oli Kreikan hallitus vuonna 2015. Sitä johti Kreikan pääministeri Aléxis Tsípras.


title: Tsíprasin I hallitus

text: Hallitus koottiin tammikuun 2015 parlamenttivaalien jälkeen. Se oli järjestyksessä 21. hallitus Kreikan kolmannen tasavallan aikana (eli vuoden 1974 jälkeen). Hallitus seurasi Samarásin hallitusta ja aloitti toimintansa 27. tammikuuta 2015. Hallituksen puolueet olivat vasemmistolainen Syriza sekä keskustaoikeistolainen Itsenäiset kreikkalaiset (ANEL).


title: Tsíprasin I hallitus

text: Tsípras ilmoitti hallituksen erosta 20. elokuuta 2015 ja seuraava pääministeri Vasilikí Thánou astui virkaan 27. elokuuta. Thánou oli Kreikan korkeimman oikeuden johtaja ja hän sanoi uuden hallituksen tärkeimmän tehtävän olevan vaalien järjestäminen.


title: Tsíprasin I hallitus

text: Syyskuun 2015 parlamenttivaalien jälkeen koottiin Tsíprasin II hallitus.


title: Tsíprasin I hallitus

text: Hallituksen ministerit olivat:


title: Kreikan hallitus

text: Kreikan hallitus () on Kreikassa ylintä toimeenpanovaltaa käyttävä elin. Hallituksen on nautittava Kreikan parlamentin luottamusta. Hallituksen nimittää Kreikan presidentti ja sitä johtaa pääministeri.


title: Kreikan hallitus

text: Hallitus kokoontuu parlamentin tavoin Kreikan parlamenttitalossa Ateenan keskustassa.


title: A. E. W. Mason

text: Alfred Edward Woodley Mason, tunnettu nimellä A. E. W. Mason, (7. toukokuuta 1865 Dulwich, Lontoo – 22. marraskuuta 1948 Lontoo) oli brittiläinen kirjailija.


title: A. E. W. Mason

text: Mason opiskeli Dulwich Collegessa ja Oxfordin Trinity Collegessa, josta valmistui 1888. Hänen ensimmäinen romaaninsa "A Romance of Wastdale" julkaistiin 1895. Hän kirjoitti kirjailijanuransa aikana yli 20 romaania sekä muutaman näytelmän ja novellikokoelman. Vuonna 1906 Mason valittiin parlamenttiin Coventrysta, mutta hän oli parlamentin jäsen vain yhden kauden eroten seuraavien vaalien yhteydessä 1910. Ensimmäisen maailmansodan aikana hän palveli armeijassa toimien tiedustelu-upseerina sekä Meksikossa että Espanjassa, joihin hän loi vastavakoiluverkkoja ja yleni majurin arvoon sodan loppuun mennessä. Mason kirjoitti myös ei-fiktiivisen kirjan Francis Draken elämästä ja häneltä jäi kesken amiraali Robert Blakesta kertova teos. Hän kuoli vuonna 1948. Hänelle oli tarjottu ritarinarvoa, mutta hän kieltäytyi todeten aatelisarvon merkitsevän vähän lapsettomalle miehelle.


title: A. E. W. Mason

text: Hänet tunnetaan parhaiten teoksestaan "The Four Feathers" (1902), joka on kuvattu elokuvaksi seitsemän kertaa. Kirja kertoo Harry Faversham -nimisestä nuoresta upseerista, joka eroaa palveluksesta juuri kun hänen yksikkönsä lähetetään sotaretkelle kukistamaan Egyptissä noussutta kapinaa. Hänen kolme toveriaan ja morsiamensa Ethne antavat Harrylle kukin valkoisen sulan pelkuruuden merkiksi. Harry päättää pelastaa kunniansa tekemällä tekoja, joiden ansiosta hän voi palauttaa sulat niiden antajille ja hän matkustaa Pohjois-Afrikkaan. Tarina on kuvattu elokuvaksi nimellä "The Four Feathers" kuusi kertaa ja lisäksi vuonna 1955 ilmestyi "Myrsky yli Niilin", joka pohjautuu romaanin tarinaan. Viimeisin versio "Valkoinen sulka" sai ensi-iltansa 2002 ja sen pääosassa oli Heath Ledger.


title: A. E. W. Mason

text: Masonin suomennettuja teoksia ovat salapoliisiromaanit "Villa Rosen murhenäytelmä" (1910) ja "Myrkkynuoli" (1924). Romaanit kertovat hänen luomansa hahmon ranskalaisen tarkastaja Hanaudin edesottamuksista.


title: Saint-Maur-des-Fossés

text: Saint-Maur-des-Fossés [sɛ̃ moʁ dɛ fɔse] on Ranskan kunta Pariisin kaakkoisella esikaupunkivyöhykkeellä noin 12 kilometriä Pariisin keskustasta kaakkoon. Se sijaitsee Île-de-Francen hallintoalueella Val-de-Marnen departementissa ja Créteil’n arrondissementissa. Vuoden 2012 väestölaskennan mukaan Saint-Maur-des-Fossés’ssa oli noin 74 tuhatta asukasta.


title: Saint-Maur-des-Fossés

text: Saint-Maurissa asui elokuvaohjaaja Jacques Tati, joka kuvasi monet elokuvan "Enoni on toista maata" (1958) kohtaukset kaupungissa ja käytti avustajina paikallisia asukkaita. Kaupungin Place de la Pelouse -aukiolle on pystytetty veistos joka kuvaa elokuvan julisteesta tuttua kohtausta, jossa Tatin esittämä monsieur Hulot on kumartunut juttelemaan sisarenpojalleen. Kaupungin muita tunnettuja asukkaita ovat olleet kirjailijat François Rabelais, La Rochefoucauld, Victor Hugo, Alexandre Dumas vanhempi, Madame de Sévigné sekä Henryk Sienkiewicz. Laulajista Saint-Maurissa ovat asuneet Charles Trenet, Françoise Hardy ja Vanessa Paradis.


title: Omar Abdulrahman

text: Omar Abdulrahman Ahmed Al Raaki Al Amoodi (; s. 20. syyskuuta 1991 Riad, Saudi-Arabia) on saudiarabialaissyntyinen arabiemiirikuntalainen jalkapalloilija, joka edustaa kotimaansa pääsarjassa pelaavaa Al Ain FC:tä. Pelipaikaltaan vasenjalkainen Abdulrahman on hyökkäävä keskikenttäpelaaja. Hän kuuluu myös Yhdistyneiden arabiemiirikuntien jalkapallomaajoukkueeseen.


title: Omar Abdulrahman

text: Saudi-Arabiassa syntynyt Abdulrahman aloitti pelaamisen paikallisessa Al-Hilalissa. Hän edusti seuraa vuodet 2000-2005. Abdulrahman muutti perheensä kanssa vuonna 2005 Yhdistyneihin arabiemiirikuntiin ja Omar liittyi vuonna 2007 Al Ain FC:n juniorijoukkueisiin. Debyytti seuran ykkösjoukkueen paidassa tapahtui tammikuussa 2009. Elokuussa 2012 Abdulrahman kävi testissä Englannin valioliigan suurseurassa Manchester Cityssä. Nykyisin Abdulrahman kuuluu seuran avainpelaajiin ja pelaa numerolla 10. Hän on voittanut maansa pääsarjan kahdesti, kausilla 2011-2012 ja 2012-2013. Vuonna 2013 Abdulrahman valittiin maansa vuoden pelaajaksi.


title: Omar Abdulrahman

text: Abdulrahman on pelannut Yhdistyneiden arabiemiirikuntien nuorten maajoukkueissa. Hän debytoi Yhdistyneiden arabiemiirikuntien jalkapallomaajoukkueessa vuonna 2010. Samana vuonna hän voitti hopeaa Aasian kisoista Kantonista. Abdulrahman pelasi maajoukkueen paidassa myös vuoden 2011 Aasian-mestaruuskilpailuissa sekä vuoden 2012 kesäolympialaisissa Lontoossa, jossa hän pelasi vakuuttavasti. Abdulrahman kuuluu maansa joukkueeseen myös vuoden 2015 Aasian-mestaruuskilpailuissa.


title: Ņikita Jevpalovs

text: Ņikita Jevpalovs (s. 9. syyskuuta 1994 Riika, Latvia) on latvialainen jääkiekkoilija, joka pelaa NHL-joukkue San Jose Sharksin organisaatiossa. Hän pelaa lähinnä AHL-joukkue San Jose Barracudassa. Jevpalovs on pelipaikaltaan oikea laitahyökkääjä ja laukoo oikealta.


title: Ņikita Jevpalovs

text: Jevpalovs aloitti jääkiekkoilun kotikaupungissaan Riiassa. Hän pelasi kauden 2009–2010 SK Riian B-nuorissa voittaen mestaruuden. Jevpalovs siirtyi kaudeksi 2010–2011 Pohjois-Amerikkaan GMHL-junioriliigan South Muskoka Shieldiin. Hän sijoittui tehoilla 48+43=91 liigan pistepörssissä kolmanneksi. Jevpalovs valittiin kauden päätteeksi GMHL:n parhaaksi hyökkääjäksi ja vuoden tulokkaaksi. Kauden 2011–2012 hän vietti kotimaassaan Venäjän nuorten sarja MHL:n HK Riiassa.


title: Ņikita Jevpalovs

text: QMJHL-joukkueBlainville-Boisbriand Armada varasi Jevpalovsin 40. pelaajana . Hän siirtyi joukkueeseen kaudeksi 2012–2013, jossa ensimmäinen kausi toi 60 runkosarjaottelussa tehot 18+21=39 ja 15 playoff-ottelussa tehot 3+5=8. Kaudella 2013–2014 hän oli tehoilla 28+26=54 joukkueen toiseksi paras maalintekijä ja neljänneksi paras pistemies. Kevään 2013 pudotuspeleissä Jevpalovs oli tehoilla 10+6=16 Armadan paras maalintekijä ja jakoi sisäisen pistepörssin voiton Christopher Clappertonin kanssa. Kaudella 2014–2015 hän nousi joukkueen varakapteeniksi. Jevpalovs sijoittui tehoilla 49+51=100 koko QMJHL:n maalipörssissä toiseksi edellään vain Baie-Comeau Drakkarin Maxime St. Cyr ja hän jakoi pistepörssin toisen sijan Halifax Mooseheadsin Nikolaj Ehlersin kanssa edellään vain joukkuetoveri Danick Martel. Kevään 2015 pudotuspeleissä Jevpalovs oli Armadan paras syöttäjä viidellä syöttöpisteellään ja hän voitti joukkueen sisäisen tehotilaston lukemalla +1. Jevpalovs valittiin kauden päätteeksi QMJHL:n toiseen tähdistökentälliseen.


title: Ņikita Jevpalovs

text: Tammikuussa 2015 Jevpalovs teki kolmivuotisen tulokassopimuksen San Jose Sharksin kanssa. Kauden 2015–2016 hän aloitti AHL-joukkue San Jose Barracudan vahvuudessa. Jevpalovsin tulokaskausi toi 60 runkosarjaottelussa tehot 5+9=14 ja kolmessa playoff-ottelussa yhden maalin. Hän pelasi osan kaudestaan myös ECHL-joukkue Allen Americansissa, jossa Jevpaļovs voitti kauden päätteeksi Kelly Cupin. Myös syksyn 2016 harjoitusleirin päätteeksi Sharks lähetti hänet Barracudaan.


title: Ņikita Jevpalovs

text: Jevpalovs pelasi alle 20-vuotiaiden MM-kilpailuissa vuosina 2012 ja 2013, joista molemmissa turnauksissa hänet palkittiin Latvian yhtenä kolmesta parhaasta pelaajasta. Vuoden 2012 turnauksessa hän voitti joukkueensa sisäisen pistepörssin tehoilla 2+3=5. Jevpalovs palkittiin turnauksen Ruotsia vastaan pelatun avausottelun päätteeksi Latvian ottelun parhaana pelaajana. Vuoden 2013 turnauksessa hän toimi joukkueensa varakapteenina. Jevpalovs palkittiin Slovakiaa vastaan pelatun karsintasarjan ottelun päätteeksi Latvian ottelun parhaaksi pelaajaksi. Latvia putosi IA-divisioonaan vuoden 2014 turnaukseen, jossa Jevpalovs jatkoi joukkueen varakapteenina ja oli Latvian paras pistemies tehoilla 4+5=9. Turnaus päättyi hopeaan.


title: Ņikita Jevpalovs

text: Jevpalovs pelasi myös alle 18-vuotiaiden MM-kilpailuissa vuonna 2012, jolloin hän toimi Latvian kapteenina. Latvian A-maajoukkueessa Jevpalovs on pelannut kolme ottelua ilman tehopisteitä. Hän teki A-maajoukkuedebyyttinsä 17. huhtikuuta 2015 Bergenissä Norjaa vastaan. Jevpalovs sai ottelussa yhden kahden minuutin jäähyn poikittaisesta mailasta.


title: Rasen-Antholz

text: Rasen-Antholz (; myös nimillä "Antholz-Anterselva", "Anterselva" tai "Antholz") on kunta Trentino-Etelä-Tirolin autonomisella alueella ja Etelä-Tirolin maakunnassa pohjoisessa Italiassa lähellä Itävallan rajaa.


title: Rasen-Antholz

text: Paikkakunnalla puhutaan suurimmaksi osaksi saksaa. Marraskuussa 2010 Rasen-Antholzissa oli 2 871 asukasta. Pinta-ala on 121,1 neliökilometriä.


title: Rasen-Antholz

text: Rasen-Antholz on tunnettu talviurheilualue, etenkin ampumahiihtopaikkakuntana. Siellä on järjestetty lajin maailmanmestaruuskilpailut viidesti vuosina 1975, 1976, 1983, 1995, 2007 ja järjestetään vuonna 2020. Paikkakunnalla on myös jokavuotinen ampumahiihdon maailmancupin osakilpailu.


title: René Leibowitz

text: René Leibowitz (1913–1972) oli puolalais-ranskalainen musiikinteoreetikko, säveltäjä ja kapellimestari. Hän käytti 12-säveljärjestelmää yhtenä ensimmäisistä ja oli tunnetuimpia sen käyttäjistä.


title: René Leibowitz

text: Leibowitz kirjoitti kirjasen "Sibelius, le plus mauvais compositeur du monde", jossa hän kritisoi ankarasti Jean Sibeliusta.


title: Risto Leppänen (pappi)

text:
Risto Samuli Leppänen (s. 7. huhtikuuta 1977 Vantaa) on teologian tohtori, joka työskentelee Liedon seurakunnan kirkkoherrana.
Aikaisemmin Risto Leppänen on toiminut pappina Kontiolahden ja Liedon seurakunnissa sekä lisäksi tuntiopettajana Helsingin yliopiston teologisessa tiedekunnassa. Risto Leppäsen väitöskirja "Pappi ja Raamattu" vuodelta 2010 käsittelee Suomen evankelis-luterilaisen kirkon pappien raamattunäkemyksiä.


title: Risto Leppänen (pappi)

text: Leppänen on aiemmin toiminut myös Mikael Agricola -seuran hallituksen jäsenenä. Risto Leppäsen puoliso on pastori Mari Leppänen.


title: Mérignac (Gironde)

text: Mérignac [meʁiˈɲak] on Ranskan kunta Akvitanian hallintoalueella Gironden departementin Bordeaux’n arrondissementissa. Kunta on Bordeaux’n kaupungin suurin esikaupunki, ja siellä sijaitsee Bordeaux’n kansainvälinen lentoasema. Vuoden 2012 väestölaskennan mukaan Mérignac’ssa oli 66 660 asukasta.


title: Rust (tietokonepeli)

text: Rust on Facepunch Studiosin kehittämä massiivimoninpeli (MMO) ja selviytymispeli. Peli julkaistiin alun perin 11. joulukuuta 2013 Steamin Early Access -ohjelmassa. Vakaa versio julkaistiin 8. helmikuuta 2018.


title: Rust (tietokonepeli)

text: Rustin inspiraation lähteenä ovat toimineet mm. pelit DayZ, Minecraft sekä .


title: Rust (tietokonepeli)

text: Pelin kehitystä on mahdollista seurata pelin omilta kotisivuilta, joilta löytyvät muun muassa tiimin kuukausittaiset (aiemmin viikoittaiset) kehitysblogit.


title: Rust (tietokonepeli)

text: Rust alkoi DayZ:n kloonina. Ajan kuluessa peli on saanut paljon lisää sisältöä ja lähtenyt omalle polulleen. Peli julkaistiin ensimmäisen kerran 11. joulukuuta 2013 alfaversiona, jolloin se käytti Unity 4 -pelimoottoria. Peliä rakennettiin sekavan ja huonosti suunnitellun koodin päälle, mikä johti moniin bugeihin ja hitaaseen kehitykseen. Tästä syystä kehittäjä päätti aloittaa pelin rakentamisen tyhjästä, täysin uudelle pohjalle.


title: Rust (tietokonepeli)

text: Kesällä 2014 alkoi pelin uuden "alpha reboot (experimental)"-version kehitys, ja vanhan "legacy"-version kehitys lopetettiin. Vanha versio on yhä pelattavissa, mutta sitä ei enää päivitetä.


title: Rust (tietokonepeli)

text: 29. elokuuta 2014 paljastettiin pelin uuden version siirtyvän käyttämään Unity 5 -pelimoottoria.


title: Rust (tietokonepeli)

text: 1. lokakuuta 2014 lähtien pelaajat alettiin ohjata automaattisesti uuteen versioon vanhan sijaan.


title: Rust (tietokonepeli)

text: 8. helmikuuta 2018 pelistä julkaistiin vakaa versio. Samalla tiimi siirtyi viikoittaisista päivityksistä kuukausittaisiin.


title: Rust (tietokonepeli)

text: "Rustin" maailma on karu ja pelaajan ainoa tavoite on selviytyä. Haastetta voivat tuoda villieläimet, kuten sudet ja karhut, mutta suurin vaara ovat muut pelaajat. Lähitaisteluaseet, jousipyssyt ja rakennettavat aseet mahdollistavat pelaajien väliset taistelut. Aseiden lisäosilla on myös mahdollista parantaa voitonmahdollisuuksiaan kanssapelaajia vastaan. Pääosumat aiheuttavat enemmän vahinkoa kuin osumat muualle kehoon. Pelin kartat ovat Hapis Islandia lukuun ottamatta satunnaisgeneroituja, joten jokainen kartta on erilainen. On huhuttu, että tulevaisuudessa on myös mahdollista tehdä karttoja itse.


title: Rust (tietokonepeli)

text: Palvelimelle liityttyään pelaaja siirtyy saaren rannalle aluksi ainoina tavaroinaan vain kivi ja soihtu. Kivellä voi katkoa puita ja särkeä muita kiviä. Selviytyäkseen pelaajan on kerättävä resursseja eri lähteistä ja valmistettava niiden avulla varusteita, kuten työkaluja, vaatteita ja aseita, rakennettava majoja ja liittouduttava muiden pelaajien kanssa. Eläinten tappaminen tuottaa ruokaa ja kangasta, louhiminen kiveä, metallia ja rikkiä, ja puiden kaataminen puuta. Joidenkin esineiden valmistamiseen tarvitaan komponentteja, joita voi löytää esimerkiksi eri puolilta karttaa sijaitsevilta monumenteilta. Monumentit ovat yleensä suojattu jollain vaaralla, kuten säteilyllä, joten pelaajan on mietittävä ovatko sieltä saatavat tavarat riskin arvoisia. Olennaisia varusteiden löytöpaikkoja ovat lentopudotuspaikat, joihin lentokoneet pudottavat laskuvarjoilla varustettuja tavaralavoja. Lentokoneet näkyvät pitkän matkan päähän, ja joskus pelaajat lähtevät jopa juosten seuraamaan niitä. Hyökkäyshelikoptereissa ja CH-47 Chinookeissa on parempia varusteita, mutta ne myös tuovat peliin lisähaastetta yrittämällä ennen lavan pudottamista ensin tappaa pelaajia. Parempia varusteita sisältävä tavaralava ei aukea välittömästi, minkä tarkoitus on lisätä pelaajien välistä vuorovaikutusta useamman pelaajan ehtiessä lavalle ennen sen aukeamista. Pelissä olevat veneet ovat pelaajien ohjattavissa, ja niiden avulla pelaaja voi liikkua pitkiä matkoja vettä pitkin ja löytää arvokkaita tavaroita.


title: Rust (tietokonepeli)

text: Liittoutumien muodostaminen pelaajien kesken on yleistä ja helpottaa selviytymistä ja omaisuuden haalimista. Liittoutuneet pelaajat tekevät usein toisilleen rakennuksia, jakavat toistensa kanssa tarvikkeita ja ryöstelevät ja tuhoavat liittoutuman ulkopuolisten pelaajien rakennelmia. Rakentaminen on iso osa peliä ja selviytymisen kannalta myös välttämätöntä, koska se luo perustan suojautumiselle ja tavaroiden säilytykselle. Pelaaja voi myös päivittää tekemiään rakennuksia korkeampiin luokkiin. Yleensä yksilöpelaajien kannattaakin pysytellä suurimmaksi osaksi piilossa, jotta he välttyisivät ryöstäjiltä. Yksinpelinä Rustia ei voi pelata lainkaan, vaan palvelimella on aina muitakin pelaajia. Pelissä on myös turvallisina alueina toimivia rakennuskomplekseja, joissa pelaajat voivat vaihtaa keskenään resursseja. Mikäli pelaaja ottaa turva-alueella esiin aseen, automatisoidut tykit ampuvat hänet ja pelaaja merkitään joksikin aikaa vihamieliseksi.


title: Rust (tietokonepeli)

text: Nälkäkuoleman välttääkseen pelaajan tulee syödä säännöllisin väliajoin. Kuoleman pelissä voivat aiheutta myös esimerkiksi hukkuminen, villieläimen hyökkäys ja hypotermia. Kartalla on radioaktiivisia alueita, joilla oleillessa tulee pitää oikeaa suojavarustusta säteilyn tasosta riippuen. Huonoista suojavaatteista seuraa kuolema. Pelissä kuoleminen kaukosiirtää pelaajan joko takaisin rannalle tai makuupussiin, mikäli pelaaja on sellaisen rakentanut. Kuolemisen myötä pelaaja menettää kaikki kantamansa esineet kiveä ja soihtua lukuun ottamatta.


title: Rust (tietokonepeli)

text: Rustissa on tuhansia pelipalvelimia, jotka toimivat omilla asetuksillaan ja ylläpitäjien säännöillä samalla tavoin kuin esimerkiksi peleissä Counter-Strike ja Minecraft. Kerätyt tavarat ja rakennelmat ovat palvelinkohtaisia. Ajoittain palvelimet nollataan, jolloin kaikki pelaajien rakennelmat ja omistetut tavarat poistuvat ja kaikki alkaa taas alusta.


title: Rust (tietokonepeli)

text: Pelin pääkehittäjä Garry Newman luuli, ettei voisi tehdä yhtä menestyvää peliä kuin Garry's Mod, joka myi yli 7 miljoonaa kopiota. Rust kuitenkin yllätti ja se onkin ollut yksi genrensä myydyimmistä peleistä. Rust myi 150 000 kopiota heti ensimmäisenä kahtena viikkona ja miljoona ensimmäisenä kahtena kuukautena, vaikka peli on vasta alfaversiona. Garry's Mod myi aikoinaan 34 000 kopiota ensimmäisen julkaisuviikkonsa aikana. 21. helmikuuta 2014 mennessä peli oli myynyt jo yli 30 miljoonan dollarin edestä, ja 23. toukokuuta 2014 mennessä sitä oli myyty jo yli 1,6 miljoonaa kopiota eli 46,5 miljoonan dollarin edestä.


title: Le Tampon

text: Le Tampon [lə tɑ̃pɔ̃] on kunta ja kaupunki Ranskalle kuuluvalla Réunionin merentakaisella hallintoalueella. Se sijaitsee Réunionin saaren eteläosan sisämaassa ja on saaren neljänneksi suurin kaupunki. Vuoden 2012 väestölaskennan mukaan Le Tamponissa oli 75 631 asukasta.


title: Le Tampon

text: Kaupungissa on muun muassa tulivuorimuseo ja sieltä järjestetään retkiä läheiselle Piton de la Fournaise -tulivuorelle. Le Tamponissa on yksi Réunionin yliopiston kuudesta kampuksesta, jolla voi opiskella yhteiskunta- ja ympäristötieteitä.


title: Le Tampon

text: Kaupungin nimi tulee ilmeisesti malagassinkielen sanasta "tampony" tai "tampona", joka merkitsee näköalapaikkaa josta näkyy kauas.


title: Sant Feliu de Guíxols

text: Sant Feliu de Guíxols () on espanjalainen kunta Baix Empordàn seutukunnassa, Gironan maakunnassa. Se sijaitsee Välimeren rannalla, keskellä Costa Bravaa, Katalonian itsehallintoalueella.


title: Sant Feliu de Guíxols

text: Sant Feliu de Guíxols on merkittävä lomakeskus. Sen tunnettavuutta on lisännyt osaltaan Carmen Cervera, joka on omistanut siellä loma-asunnon vuosikymmeniä ja ajoi museon perustamista vuonna 1723 rakennettuun benediktiiniläisluostariin.


title: Leihunvaara

text: Leihunvaara on vaara Kajaanissa. Se sijaitsee Kuluntalahden itäpuolella, ja sen korkeus on 278 metriä.


title: Călărași (Moldova)

text: Călărași () on kaupunki Moldovan keskiosissa ja Călărașin piirin hallintokeskus. Se sijaitsee R1-maanteitse 50 kilometriä Moldovan pääkaupunki Chișinăusta luoteeseen. Moldovan rautateiden päärata pääkaupunki Chișinăusta Romanian vastaisen rajan risteysasema Ungheniiin kulkee Călărașin kautta. Pääkaupunkiin kulkee päivittäin useampi reittitaksivuoro; matka kestää noin 1,5 tuntia.


title: Călărași (Moldova)

text: Kaupungin väkiluku oli vuoden 2014 alussa noin 16 600 ja koko Călărașin piirin 78 500. Kaupungin väkiluku oli kasvanut noin kahdella tuhannella vuosikymmenessä, sillä vuonna 2004 asukkaita oli 14 516.


title: Călărași (Moldova)

text: Kaupungin nimi on vanha hevosmiestä tarkoittava sana. Legendan mukaan ruhtinas Tapani III (Stefan cel Mare) komensi ottomaaneja vastaan käymän taistelun yhteydessä hevosmiehet vartioon paikkakunnalle. Turkkilaisten hyökkääjien tullessa syntyneessä taistelussa hevosmiehet pitivät puolensa henkensä kaupalla ja lopulta ottomaanit joutuivat perääntymään.


title: Călărași (Moldova)

text: Neuvostoliiton hajoamisen jälkeisestä, 1990-luvun lamasta muistuttavan, osin rapistuneen kaupungin keskustassa on pieni, kuuden huoneen hotelli. Paikkakunnalla toimii Divin-konjakkitehdas.


title: Candy Cane / Oranssi Pazuzu

text: Candy Cane / Oranssi Pazuzu on kahden tamperelaisen metalliyhtyeen Oranssin Pazuzun sekä Candy Canen split-albumi. Se julkaistiin marraskuussa 2010 levymerkillä Verdura Records.


title: Sten Eriksson Leijonhufvud

text: Sten Eriksson Leijonhufvud eli Sten Eerikinpoika Leijonhufvud (1518–1568) oli ruotsalainen valtaneuvos vuodesta 1539. Hän oli diplomaatti ja toimi Venäjälle lähetetyn rauhanvaltuuskunnan johdossa. Vuonna 1568 hän liittyi Juhana-herttuan ja Kaarle-herttuan kapinaan, jossa hän haavoittui ja sitten myöhemmin sai surmansa. Hän sai Juhanalta postuumisti kreivin arvon, ja puoliso ja lapset saivat Raaseporin kreivikunnan.


title: Sten Eriksson Leijonhufvud

text: Hänen poikansa oli Aksel Steninpoika Lewenhaupt ja sisarensa Kustaa Vaasan puoliso Margareeta.


title: Years & Years

text: Years & Years on englantilainen electronicatrio, joka perustettiin vuonna 2010 Lontoossa. Sen muodostavat Olly Alexander, Mikey Goldsworthy ja Emre Turkmen. Yhtyeen musiikkia on kuvailtu electropopiksi, johon sekoittuu R&B:n ja housen piirteitä. Flying Lotus, Diplo, Radiohead ja Jai Paul ovat yhtyeen esikuvia.


title: Years & Years

text: Years & Years muodostettiin vuonna 2010, kun basisti Goldsworthy muutti Australiasta Lontooseen ja tapasi Turkmenin. Pian tämän jälkeen Alexander liittyi yhtyeen laulajaksi, kun Goldsworthy kuuli hänen laulavan suihkussa. Noel Leeman oli mukana yhtyeessä sen alkuaikoina, mutta lähti siitä vuonna 2013.


title: Years & Years

text: Yhtyeen esikoissinge "I Wish I Knew" julkaistiin heinäkuussa 2012 Good Bait-levy-yhtiön nimissä. Vuonna 2013 Years & Years teki levytyssopimuksen ranskalaisen Kitsunén kanssa ja julkaisi toisen singlen, "Traps" syyskuussa.


title: Years & Years

text:
Vuonna 2014 yhtye vaihtoi jälleen levy-yhtiötä, kun se sai sopimuksen Polydor Recordsin kanssa. Joulukuussa 2014 viides single, "Desire", sijoittui yhtyeen ensimmäisenä kappaleena Britannian singlelistalle, sijalle 22.
Vuoden 2015 alussa BBC palkitsi yhtyeen "Sound of 2015"-kunnianosoituksella.
Sen on aiemmin voittanut muun muassa Haim ja Sam Smith.


title: Alexandra Breckenridge

text: Alexandra Breckenridge (s. 15. toukokuuta 1982) on yhdysvaltalainen näyttelijä. Hänet tunnetaan parhaiten Willa McPhersonin roolista televisiosarjassa "Dirt". Lisäksi hänet on tunnettu "American Horror Story" ja "The Walking Dead" -sarjoista sekä ääninäyttelijänä "Family Guy" -sarjasta.


title: Teemu Bergman

text: Teemu Bergman (s. 1978 Kouvola, Suomi) on suomalainen muusikko, joka tunnetaan parhaiten punkrockyhtye Pää Kiin keulakuvana, laulajana ja sanoittajana. Bergman on soittanut Pää Kiin lisäksi myös monissa muissa yhtyeissä joista tunnetuimmat ovat The Heartburns, Kakka-hätä 77, Nazi Death Camp ja Vaasankatu SS.


title: Teemu Bergman

text: Teemu Bergman syntyi Kouvolassa vuonna 1978. Hän sai ensimmäisen kitaransa 13-vuotiaana lahjaksi äidiltään. Bergman teki 15-vuotiaana ensimmäiset kappaleet. Bergman muutti Turkuun ja kävi siellä siviilipalveluksen. Hän olisi jäänyt Kouvolaan, mutta koska siellä ei ollut siviilipalveluspaikkoja vapaana, hän joutui muuttamaan Turkuun. Siviilipalveluksen jälkeen Bergman jäi Turkuun opiskelemaan sairaanhoitoalaa. Siellä hän perusti myös yhtyeen The Heartburns, jonka hajoamisen jälkeen perustettiin Kakka-hätä 77. Vuonna 2006 Bergman muutti Helsingin Kallioon.


title: Teemu Bergman

text: Bergman julkaisi kaksi studioalbumia Kakka-hätä 77:n kanssa. Yhtyeen ensimmäinen studioalbumi "Totaalinen kakkahätä" julkaistiin vuonna 2007 koostuen yhtyeen kahdesta aiemmin julkaisemasta EP-levystä, "Kakkahätä tappaa" ja "WTC räjähtää". Se ylsi Suomen virallisella listalla sijalle 15. Yhtyeen toinen studioalbumi "Huoltoasemalle unohdettu mies" julkaistiin vuonna 2011 saavuttaen virallisen listan 27. sijan. Kakka-hätä 77 hajosi samana vuonna, mutta jatkoi vuonna 2012.


title: Teemu Bergman

text: Bergmanin menestynein yhtye Pää Kii perustettiin vuonna 2012. Yhtyeen samanniminen esikoisalbumi julkaistiin 30. marraskuuta 2012. Albumi menestyi hyvin ja se ylsi Suomen virallisella listalla kuudennelle sijalle. Se palkittiin myös Emma-gaalassa kriitikko-Emmalla ja se valittiin Soundi ja Rumba -lehtien vuoden albumiksi.


title: Teemu Bergman

text: Bergmanilla on myös yhtye nimeltään Kytänsoittajat. Vuonna 2017 Bergmanin tuore projekti Pitsanaama on esittänyt folkhenkisiä versioita taiteilijan tuotannosta.


title: Teemu Bergman

text: Bergmania on viime aikoina kiinnostanut myös kantri.


title: Lauri Sallinen (muusikko)

text: Lauri Sallinen (s. 19. helmikuuta 1982, Kuhmo) on suomalainen klarinetisti. Hän toimii kamarimuusikkona, orkesterisolistina ja musiikin sovittajana. Uusinta Ensemblessä hän on toiminut vuodesta 2013.


title: Lauri Sallinen (muusikko)

text: Vuonna 2012 Salliselle myönnettiin Kainuun kulttuuripalkinto.


title: Lauri Sallinen (muusikko)

text: Lauri Sallisen verkkosivut


title: Rezina

text: Rezina () on kaupunki Moldovan pohjoisosassa Dnestrjoen länsirannalla. Kaupunki on Rezinan piirin keskus. Se sijaitsee noin 95 kilometriä Moldovan pääkaupunki Chișinăusta pohjoiseen. Transnistrian Rîbnițan kaupunki sijaitsee Dnestrin itäisellä vastarannalla. Joen yli kulkee silta; maanteitse kaupunkien keskustojen välimatka on viisi kilometriä. Myös rautatie kulkee Rezinan pohjoisosien kautta (Mateuti) joen yli.


title: Rezina

text: Rezinan väkiluku oli vuoden 2014 alussa noin 12 800 ja koko Rezinan piirin 51 200. Kaupungin väkiluku oli kasvanut noin kahdella ja puolella tuhannella vuosikymmenessä, sillä vuonna 2004 asukkaita oli 10 196.


title: Rezina

text: Rezinan eteläpuolella, maanteitse noin 34 kilometrin päässä Rezinasta sijaitsee Tipovan kylä, jossa on Moldovan nähtävyyksiin lukeutuva Tipovan luostari. Sen vanha osa on kalkkikivikallioon koverrettu luolastoluostarin Nistrun jokilaaksoa reunustavalla kalliolla. Kalliotörmän päälle on myöhemmin rakennettu uusi kirkko ja luostarirakennuksia.


title: Lammijärvi (Kiukainen)

text: Lammijärvi on kuivatettu järvi Satakunnassa Eurajoen ja Euran rajalla. Entinen järvi kuului Eurajoen vesistöön ja Eurajoki virtasi sen läpi Eurajoelle kuuluvan Irjanteen yläpuolella. Järvi kuivatettiin 1800-luvun alkupuoliskolla. Kuivatuksen tuloksena syntyi niittyjä, mutta nykyään paikalla on laaja peltoaukea.


title: Lammijärvi (Kiukainen)

text: Vuoden 1741 Daniel Ekmanin kartassa järven nimi oli "Lambi träsk". Lammen ympärillä oli niittyjä ja nittyjen ladot oli kaikki merkitty karttaan. Järvi oli tuolloin asumaton. Järven pohjoisreunaan oli kirjoitettu vielä "Kaukomäki", mikä saatoi tarkoittaa niittyjen omistusta. Järvellä tuli olla ainakin kaksi omistajaa, sillä sen halki kulki Euran ja Eurajoen välinen raja.


title: Lammijärvi (Kiukainen)

text: Vuoden 1849 Lindströmin kartassa "Eura socken 1849" on Lammijärvi piiretty järvenä, mutta nimen alle oli kirjoitettu eli laskettu tai kuivatettu. Lindströmin tiedon mukaan järvenlasku olisi alkanut tai saatu päätökseen. Tähän hankkeeseen saattaa viitata Huhdan kylässä (Mikala) asuneen talollisen Matts Michelssonin vuoden 1833 hakemus kuivattaa "Panelianlammi". Tällä on saatettu tarkoittaa Lamminjärveä.


title: Lammijärvi (Kiukainen)

text: Vuonna 1836 on joka tapauksessa toimitettu Lammijärven väliaikainen jako osakkaiden kesken. Heitä olivat Eurajoen Kaukomäen ja Sydänmaan osakkaita, joita oli 20 talon verran. Jakotapahtumassa tehtiin ensin kyläjako, jonka sisällä kylän talot saivat yhtä suuret osuudet.


title: Lammijärvi (Kiukainen)

text: Vuonna 1741 Ekman piirsi kartan Eurajoesta ja siihen hän sijoitti Lammijärven Irjanteen itäpuolelle. Järven ympärille hän piirsi niittyjä, joiden ladotkin hän oli merkinnyt karttaan. Järvi oli tuolloin asumaton. Ekman lisäsi karttaan myös mittakaavan, mutta järven hän oli piirtänyt lähes ympyräksi, mikä vähentää kartan tarkkuutta. Järven halkaisija oli noin 1000 "pituusyksikköä", mutta pituusyksikön suuruus tulisi ensin tietää.


title: Lammijärvi (Kiukainen)

text: Vuoden 1855−1856 Kalmbergin kartastossa Kyläjärvi on piirretty suurena järvenä. Vanhemmassa vuoden 1849 Lindströmin kartassa on jo maininta järvenlaskusta, joten Kalmbergin kartassa on oltava siinä asiassa virhe. Mutta jos järvi on piirretty karttaan muotonsa ja mittojensa puolesta oikein, voidaan sen mitat kuitenkin päätellä kartaston mittakaavan avulla. Tällöin järven pituus kunnanrajan suunnassa olisi ollut noin 2,2 kilometriä ja leveys olisi ollut noin 1,6 kilometriä. Järveen laski Eurajoki, jonka suu sijaitsi kaakkoisosassa olevassa niemessä. Myös järven laskuoja oli Eurajoki, ja sen luusua sijaitsi järven luoteiskulmassa. Pohjoispäässä olleeseen kapeaan lahteen laski metsäoja, jonka nykyinen nimi on Kauruunoja. Lounaan suunnasta järveen laski kahden lammen laskuojat. Lammet olivat Korpijärvi, joka on nykyään kuivattu pelloksi, ja Kaukjärvi, joka on kuivattu metsäksi.


title: Lammijärvi (Kiukainen)

text: Erikoista Kalmbergin kartassa on se, ettei järveä enää ollut silloin vaan sitä oli jo laskettu. Silti järvi on piirretty varsin suurena. Kalmbergin kartasto ei aina ole luotettava lähde, sillä se piirrettiin käyttäen pohjatietoina alueen pitäjänkarttoja, joita ei aina päivitetty. Kartasta saa kuitenkin hyvän käsityksen järven ulkonäöstä ja summittaisesta koosta. Esimerkiksi järvi oli itäistä suuntaa lukuun ottamatta soiden ympäröimä. Soista on edelleen jäljellä läntinen ja eteläinen suo, joita kutsutaan nykyään Lamminsuoksi ja Kahalansuoksi. Ne muodostavat suuren turvetuotantoalueen. Pohjoisemmasta Kaakkerinsuosta on kuivatettu vain sen sisältämät Kotojärvi ja Peräjärvi. Järvien nimet olivat 1800-luvulla Isokakkurijärvi ja Wähäkakkurijärvi.


title: Matti Leikola

text: Matti Eino Henrik Leikola (s. 10. marraskuuta 1935 Helsinki) on suomalainen metsätieteilijä ja professori. Hän on ollut vuodesta 1979 Helsingin yliopiston metsänhoitotieteen professori. Hänen tutkimusalojaan ovat olleet metsäekologiset ympäristötekijät, puiden kasvu ja metsänviljely.


title: Matti Leikola

text: Matti Leikola kirjoitti ylioppilaaksi Helsingin normaalilyseosta vuonna 1955, suoritti metsätutkinnon vuonna 1961, valmistui maatalous- ja metsätieteiden kandidaatiksi vuonna 1963 ja lisensiaatiksi vuonna 1967 sekä väitteli tohtoriksi vuonna 1969.


title: Matti Leikola

text: Matti Leikola toimi Suomen Partiopoikajärjestön koulutustoimikunnan jäsenenä vuosina 1965–1975 ja järjestön puheenjohtajana vuosina 1973–1974.


title: Matti Leikola

text: Leikolan isä on Erkki Leikola ja veli Anto Leikola.


title: Gavlyn

text: Gavlyn (s. 29 tammikuuta 1990 ) on "Los Angeles"lainen -rap-artisti, joka on Broken Complex- ja Organized Threat liikkeiden jäsen.


title: Gavlyn

text: Gavlyn on syntynyt Los Angelesissa, San Fernandossa "The Valley" 29. tammikuuta 1990. Nykyään hän asuu Studio Cityssä.


Gavlyn


title: Äitien sota

text: Äitien sota on suomalainen televisio-ohjelma, joka alkoi Liv-kanavalla 5. helmikuuta 2015. Ohjelman jaksoissa kolme perheenäitiä vaihtaa keskenään paikkoja ja arvostelevat toistensa taidot kodinhoidossa ja kasvatuksessa. Jakson lopussa paras kolmesta kruunataan viikon äidiksi. Sarjaan kuuluu myös erikoisjakso, jonka keskiössä on erityislapsien äidit. Jaksoissa esiintyy julkisuuden henkilöitä, kuten Nina Mikkonen ja Claudia Eve.


title: Tanssikeskus Footlight

text: Tanssikeskus Footlight on vuonna 1984 perustettu tanssioppilaitos, joka tarjoaa tanssinopetusta Helsingissä ja Espoossa. Oppilaitoksen rehtori Taina Schorin-Keltto perusti oppilaitoksen alun perin steppikouluksi. Vuosien varrella koulussa on alettu opettaa muitakin tanssilajeja stepin rinnalla, ensimmäisinä balettia ja jazztanssia.


title: Tanssikeskus Footlight

text: Tanssikeskus Footlight tunnettiin aluksi nimellä Tanssistudio Tuulensuu. Vuonna 1995 nimi vaihtui Tanssistudio Footlightiksi. Nykyinen nimi Tanssikeskus Footlight otettiin käyttöön vuonna 2001.


title: Tanssikeskus Footlight

text: Tanssikeskus Footlightin perusti vuonna 1984 sen rehtorina toimiva Taina Schorin-Keltto. Koulu oli alun perin steppikoulu, jonka tunnit pidettiin Helsingin Kulttuuritalolla sijaitsevassa tanssisalissa. Ensimmäisenä opetusvuotena oppilaitoksessa tanssi 287 oppilasta.


title: Tanssikeskus Footlight

text: 2000-luvun kynnyksellä Footlight oli kasvanut yli 2000:n oppilaan tanssioppilaitokseksi ja saavuttanut Suomen toiseksi suurimman tanssioppilaitoksen sijan. Koulu avasi nykyiset toimipisteensä Helsingin keskustaan Mannerheimintielle sekä Espoon Leppävaaraan vuonna 2002. Vuonna 2011 Helsingin Ruoholahteen perustettiin kolmas toimipiste, joka toimii Salmisaaren liikuntakeskuksen tiloissa.


title: La Seyne-sur-Mer

text: La Seyne-sur-Mer on Etelä-Ranskan kunta ja Toulonin kaupungin esikaupunki Toulonin lounaispuolella olevalla niemellä. Se kuuluu Toulonin arrondissementtiin Varin departementissa Provence-Alpes-Côte d’Azurin hallintoalueella. Vuoden 2012 väestölaskennan mukaan La Seyne-sur-Merissä oli 63 902 asukasta.


title: La Seyne-sur-Mer

text: La Seynen kaupunki kehittyi telakkayhtiö Société Nouvelle des Forges et Chantiers de la Méditerranéen laivatelakan (1855–1989) ympärille. Telakka työllisti parhaimmillaan kolmisen tuhatta henkilöä. Sittemmin perinteinen teollisuus La Seynen elinkeinorakenteessa on korvautunut yhä enemmän matkailupalveluilla.


title: La Seyne-sur-Mer

text: Toulonista Marseille’hin kulkeva juna pysähtyy La Seynessä asemalla nimeltä Gare de La Seyne-Six-Fours.


title: Sateenkaarinotko

text: Sateenkaarinotko () on kanadalaisen L. M. Montgomeryn kirjoittama nuortenkirja. Teos on toiseksi viimeinen osa Montgomeryn kirjoittamassa kahdeksanosaisessa Anna-sarjassa. Alkuperäinen englanninkielinen teos julkaistiin vuonna 1919. Kirja suomennettiin ensimmäisen kerran vuonna 1925 ja Alli Wiherheimon uudistettu suomennos julkaistiin vuonna 1964.


title: Sateenkaarinotko

text: Kirjassa kerrotaan Annan ja Gilbertin elämästä Kotikunnaalla Glen St. Maryssä. He ovat olleet naimisissa toistakymmentä vuotta ja kirjassa keskitytäänkin seuraamaan pariskunnan kuuden lapsen edesottamuksia. Kun kylän pappilaa asuttamaan valitaan leskeksi jäänyt pastori Meredith, saavat Kotikunnaan asukkaat tämän lapsista leikkitovereita monenlaisiin seikkailuihin.